qundao/data-zh-poetry huggingface dataset:
玉茗堂
作者：刘玉瓒
朝代：明
体裁：七言律诗

琼花零落似唐昌，玉茗堂前更淼茫。异种祗应天上有，新愁只遣世间忙。红么轻点閒情赋，绿蚁真传却老方。六六峰头千古梦，汤休宋玉两难忘。
羊角洞
作者：刘玉瓒
朝代：明
体裁：七言律诗

吏隐时时得举杯，庭阴拳石半莓苔。能遮三世红尘断，便觉千峰翠霭来。点点桃花春寂寞，丁丁楸子昼徘徊。还愁叩角书童至，深锁华阳不肯开。
翻经台
作者：刘玉瓒
朝代：明
体裁：七言律诗

颜公题记谢公禅，断碣荒台共杳然。古殿风微铃独语，苔龛灯暗月初圆。多生慧业惊池草，半偈尘劳入社莲。闻诵释迦文佛号，文人应拜雨花编。
金柅园
作者：刘玉瓒
朝代：明
体裁：七言律诗

老树阅人真驿舍，况于官阁记年华。危楼只对秋山好，芳径惟邻春草赊。何逊旧曾留逸兴，刘郎今更种桃花。金柅名字谁题取，无语东风冷绛霞。
超然台
作者：刘王则
朝代：明

翳翳古木荫高亭，四顾青山入望平。积雨渐催芳草绿，初晴飘动藕花明。参差世态心难豁，俯仰浮云眼独醒。数点轻鸥孤屿外，忘机荡漾亦相迎。
秋望
作者：刘玒
朝代：明
体裁：五言绝句

天回黄云断，林空古木疏。遥怜汉庭使，千里寄边书。
东山八景并序 其一 水帘亭
作者：刘玘
朝代：明

清泠一派出岩阿，玉碎珠联洒薜萝。云母屏前涵碧露，水晶宫里荡银河。流觞曲水相环映，鳞瓦华榱起郁嵯。自是沧浪最清澈，四时长听濯缨歌。
东山八景并序 其七 七星石
作者：刘玘
朝代：明

何年北斗降元精，绝嵿云根似砥平。品列象形虽地造，安排次舍自天成。经年不见随杓转，入夜应须伴月明。我辈几回同眺望，恍疑云汉上参横。
东山八景并序 其三 栖云石
作者：刘玘
朝代：明

巉岩卓立几千秋，云气长时迥不收。散漫乘风如擘絮，冥濛成雨若浮沤。朝疑巫峡重重起，暮见苍梧蔼蔼浮。灵运当年曾作咏，白云抱石两悠悠。
东山八景并序 其二 方广洞
作者：刘玘
朝代：明

丹崖石壁倚层峰，别是人间天一重。流水白云长自在，苍苔翠藓漫堆封。仙人跨鹤归何处，游客携琴喜见逢。自古传闻三十六，谁知此地有灵踪。
东山八景并序 其五 望仙桥
作者：刘玘
朝代：明

仙人遗世杳难招，天路瞻望岁月遥。径入深林车辙少，泉鸣幽涧玉声调。恍疑跨鹤来三岛，宛若垂虹下九霄。闻道石桥壮台岳，是谁移架在吾潮。
东山八景并序 其八 五雷坛
作者：刘玘
朝代：明

何人筑土拥平冈，知是游雷此地藏。曾鼓乾坤施号令，能驱风雨迅威光。道人奉法时瞻礼，过客祈灵每谒望。忽听一声天外动，轰然直在此山阳。
东山八景并序 其六 聚圣塔
作者：刘玘
朝代：明

山脊峨然一柱撑，风吹铃铎远闻声。层檐有级堪跻蹑，诸圣无由识姓名。千里江山来远近，四时日月漏光明。风光不减慈恩寺，列俊题名荷宠荣。
东山八景并序 其四 桐阴亭
作者：刘玘
朝代：明

幽亭翼翼起岩峦，谁植良材自结团。翠叶轻罗翻古砌，香枝森玉拂阑干。清阴不独祛炎暑，瑞世偏宜宿凤鸾。坐久薰风飘动处，琅然疏越入清弹。
东山八景并序·水帘亭
作者：刘玘
朝代：明

清泠一派出岩阿，玉碎珠联洒薜萝。云母屏前涵碧露，水晶宫里荡银河。流觞曲水相环映，鳞瓦华榱起郁嵯。自是沧浪最清澈，四时长听濯缨歌。丹崖石壁倚层峰，别是人间天一重。流水白云长自在，苍苔翠藓漫堆封。仙人跨鹤归何处，游客携琴喜见逢。自古传闻三十六，谁知此地有灵踪。巉岩卓立几千秋，云气长时迥不收。散漫乘风如擘絮，冥濛成雨若浮沤。朝疑巫峡重重起，暮见苍梧蔼蔼浮。灵运当年曾作咏，白云抱石两悠悠。幽亭翼翼起岩峦，谁植良材自结团。翠叶轻罗翻古砌，香枝森玉拂阑干。清阴不独祛炎暑，瑞世偏宜宿凤鸾。坐久薰风飘动处，琅然疏越入清弹。仙人遗世杳难招，天路瞻望岁月遥。径入深林车辙少，泉鸣幽涧玉声调。恍疑跨鹤来三岛，宛若垂虹下九霄。闻道石桥壮台岳，是谁移架在吾潮。山脊峨然一柱撑，风吹铃铎远闻声。层檐有级堪跻蹑，诸圣无由识姓名。千里江山来远近，四时日月漏光明。风光不减慈恩寺，列俊题名荷宠荣。何年北斗降元精，绝嵿云根似砥平。品列象形虽地造，安排次舍自天成。经年不见随杓转，入夜应须伴月明。我辈几回同眺望，恍疑云汉上参横。何人筑土拥平冈，知是游雷此地藏。曾鼓乾坤施号令，能驱风雨迅威光。道人奉法时瞻礼，过客祈灵每谒望。忽听一声天外动，轰然直在此山阳。
寄傲园小景十幅仿卢鸿一草堂图诗自题十首 其一 笼鹅阁
作者：刘珏
朝代：明

谁知轩后阁，宛在水之濆。牖外树交合，阶前萍即分。鸟窥书影静，鱼伺墨波勤。岂有山阴帖，人言此右军。
寄傲园小景十幅仿卢鸿一草堂图诗自题十首 其七 扶桑亭
作者：刘珏
朝代：明

虚亭立水面，问树乃称奇。不谓虬龙影，能于隙地垂。互承栏并槛，交接涧通池。长日披襟坐，摊书尤所宜。
寄傲园小景十幅仿卢鸿一草堂图诗自题十首 其三 四婵娟堂
作者：刘珏
朝代：明

婵娟何以署，到果趣无涯。隙地留移竹，曲阑不辍花。暂延人意惬，久坐客心赊。剥啄无妨静，深山讵有差。
寄傲园小景十幅仿卢鸿一草堂图诗自题十首 其九 绣铗堂
作者：刘珏
朝代：明

丽景旁相映，庭空水一湾。借庑通竹径，留石让松关。客远定须到，诗卑必痛删。暗香浮涧外，恍若在深山。
寄傲园小景十幅仿卢鸿一草堂图诗自题十首 其二 斜月廊
作者：刘珏
朝代：明

廊传踏月久，更获此为奇。不在照能遍，无妨影乍欹。槛承花始韵，檐阁树微亏。何以添幽致，恰当弦上时。
寄傲园小景十幅仿卢鸿一草堂图诗自题十首 其五 玉局斋
作者：刘珏
朝代：明

戒时非作态，入室自悠然。作古宛如古，可传无意传。才情因以胜，位置佐之缘。方识命名者，前身玉局仙。
寄傲园小景十幅仿卢鸿一草堂图诗自题十首 其八 众香楼
作者：刘珏
朝代：明

花扉深不测，危立有层楼。遥瞩盈庭树，宛然别一丘。坐堪邀月下，登或当山游。桂影趋檐际，清芬却想秋。
寄傲园小景十幅仿卢鸿一草堂图诗自题十首 其六 啸台
作者：刘珏
朝代：明

空台超以旷，而亩未能盈。缀石仅留意，栽花不在名。借池崇地势，待月望山情。长啸丰林下，恒思起步兵。
寄傲园小景十幅仿卢鸿一草堂图诗自题十首 其十 旃檀室
作者：刘珏
朝代：明

不来深处坐，何以涤吾愁。古井汲苔绣，石床吟素秋。幽香天际发，奇致室中求。僮仆谙清事，支扉谢俗俦。
寄傲园小景十幅仿卢鸿一草堂图诗自题十首 其四 螺龛
作者：刘珏
朝代：明

竟日双扉掩，其中草色新。石幢门外树，法相壁间寻。借渡石微窄，凿渠雨始深。一登绵昼夜，萧寂了无音。
寄傲园小景十幅仿卢鸿一草堂图诗自题十首 其四 螺龛
作者：刘珏
朝代：明
体裁：五言律诗

竟日双扉掩，阴阴草色侵。石幢门外树，法相壁间寻。借渡石微窄，凿渠雨始深。一登绵昼夜，萧寂了无音。
寄傲园小景十幅仿卢鸿一草堂图诗自题十首·笼鹅阁
作者：刘珏
朝代：明

谁知轩后阁，宛在水之濆。牖外树交合，阶前萍即分。鸟窥书影静，鱼伺墨波勤。岂有山阴帖，人言此右军。廊传踏月久，更获此为奇。不在照能遍，无妨影乍欹。槛承花始韵，檐阁树微亏。何以添幽致，恰当弦上时。婵娟何以署，到果趣无涯。隙地留移竹，曲阑不辍花。暂延人意惬，久坐客心赊。剥啄无妨静，深山讵有差。戒时非作态，入室自悠然。作古宛如古，可传无意传。才情因以胜，位置佐之缘。方识命名者，前身玉局仙。空台超以旷，而亩未能盈。缀石仅留意，栽花不在名。借池崇地势，待月望山情。长啸丰林下，恒思起步兵。虚亭立水面，问树乃称奇。不谓虬龙影，能于隙地垂。互承栏并槛，交接涧通池。长日披襟坐，摊书尤所宜。花扉深不测，危立有层楼。遥瞩盈庭树，宛然别一丘。坐堪邀月下，登或当山游。桂影趋檐际，清芬却想秋。丽景旁相映，庭空水一湾。借庑通竹径，留石让松关。客远定须到，诗卑必痛删。暗香浮涧外，恍若在深山。不来深处坐，何以涤吾愁。古井汲苔绣，石床吟素秋。幽香天际发，奇致室中求。僮仆谙清事，支扉谢俗俦。
寄傲园小景十幅仿卢鸿一草堂图诗自题（十首
作者：刘珏
朝代：明

笼鹅阁谁知轩后阁，宛在水之濆。
牖外树交合，阶前萍即分。
鸟窥书影静，鱼伺墨波勤。
岂有山阴帖，人言此右军。
斜月廊廊传踏月久，更获此为奇。
不在照能遍，无妨影乍欹。
槛承花始韵，檐阁树微亏。
何以添幽致，恰当弦上时。
四婵娟堂婵娟何以署，到果趣无涯。
隙地留移竹，曲阑不辍花。
暂延人意惬，久坐客心赊。
剥啄无妨静，深山讵有差。
螺龛竟日双扉掩，其中草色新。
石幢门外树，法相壁间寻。
借渡石微窄，凿渠雨始深。
一登绵昼夜，萧寂了无音。
玉局斋戒时非作态，入室自悠然。
作古宛如古，可传无意传。
才情因以胜，位置佐之缘。
方识命名者，前身玉局仙。
啸台空台超以旷，而亩未能盈。
缀石仅留意，栽花不在名。
借池崇地势，待月望山情。
长啸丰林下，恒思起步兵。
扶桑亭虚亭立水面，问树乃称奇。
不谓虬龙影，能于隙地垂。
互承栏并槛，交接涧通池。
长日披襟坐，摊书尤所宜。
众香楼花扉深不测，危立有层楼。
遥瞩盈庭树，宛然别一丘。
坐堪邀月下，登或当山游。
桂影趋檐际，清芬却想秋。
绣铗堂丽景旁相映，庭空水一湾。
借庑通竹径，留石让松关。
客远定须到，诗卑必痛删。
暗香浮涧外，恍若在深山。
旃檀室不来深处坐，何以涤吾愁。
古井汲苔绣，石床吟素秋。
幽香天际发，奇致室中求。
僮仆谙清事，支扉谢俗俦。
寄沈同斋
作者：刘珏
朝代：明

药栏花径断红尘，坐阅升平五十春。
絸纸有书皆晋体，锦囊无句不唐人。
新图写就多酬客，美酒沽来只奉亲。
昨夜天涯忆君梦，西风吹过楚江滨。
寄沈同斋
作者：刘珏
朝代：明

药栏花径断红尘，坐阅升平五十春。茧纸有书皆晋体，锦囊无句不唐人。新图写就多酬客，美酒沽来只奉亲。昨夜天涯忆君梦，西风吹过楚江滨。
挽夏太常仲昭二首
作者：刘珏
朝代：明

同官十载住京师，一片高情我独知。箫管隔云春宴处，佩环摇月早朝时。墨翻东绢千竿竹，灯淡西窗数局棋。谁道归田犹有乐，胜游常醉习家池。写经谁复换群鹅，故旧其如死别何。清泪潺潺流不尽，残星落落已无多。天边尺牍催归凤，水上孤城隐去骡。日暮不堪东面望，玉峰依旧碧嵯峨。
挽夏太常仲昭二首·其一
作者：刘珏
朝代：明

同官十载住京师，一片高情我独知。箫管隔云春宴处，佩环摇月早朝时。墨翻东绢千竿竹，灯淡西窗数局棋。谁道归田犹有乐，胜游常醉习家池。
挽夏太常仲昭（二首）
作者：刘珏
朝代：明

写经谁复换群鹅，故旧其如死别何。清泪潺潺流不尽，残星落落已无多。天边尺牍催归凤，水上孤城隐去骡。日暮不堪东面望，玉峰依旧碧嵯峨。
梅
作者：刘珏
朝代：明
体裁：七言绝句

岁寒相见在天涯，玉色珠光带露华。笑杀玄都狂道士，种桃何不种梅花。
泊舟垂虹桥
作者：刘珏
朝代：明
体裁：七言绝句

贳酒烹鲈敌暮寒，垂虹桥上倚阑干。行人笑指诗翁懒，不到城中访县官。
答陈醒庵二首
作者：刘珏
朝代：明

玉堂仙去白云乡，更喜风流得仲将。紫玉制箫吹别调，黄金换酒涤愁肠。百年天地双青眼，十亩园林一旧庄。记得去年同看竹，水云深处叩僧房。画舫频过柳外庄，南溪原得近东阳。风来绝涧水无迹，月到空山树有光。愁里得诗如老杜，醉中挥墨过颠张。别来两月无清约，孤负寒梅一度香。
答陈醒庵二首·其一
作者：刘珏
朝代：明

玉堂仙去白云乡，更喜风流得仲将。紫玉制箫吹别调，黄金换酒涤愁肠。百年天地双青眼，十亩园林一旧庄。记得去年同看竹，水云深处叩僧房。
答陈醒庵（二首）
作者：刘珏
朝代：明

画舫频过柳外庄，南溪原得近东阳。风来绝涧水无迹，月到空山树有光。愁里得诗如老杜，醉中挥墨过颠张。别来两月无清约，孤负寒梅一度香。
题中镇庙
作者：刘珏
朝代：明
体裁：七言律诗

鳌头矗矗倚青苍，为雨常滋古冀方。飨祭已看逢盛世，赠封曾说自前唐。衡阳雁转遥分影，华岳莲开近送香。此日仰参频北望，三呼万岁祝君王。
一鹭图
作者：刘珝
朝代：明

芳草垂杨荫碧流，雪衣公子立芳洲。一生清意无人识，独向斜阳叹白头。
三老图
作者：刘珝
朝代：明

此石有古意，此泉无新声。此松生来已千岁，岁寒三老同为盟。我昔西上昆崙顶，濯足沧浪千万顷。东看秦岭五大夫，枯枝乱走苍虬影。归来貌作三老图，生绡一幅云模糊。有时挂向素壁上，胸中一点尘氛无。
中秋赏桂
作者：刘珝
朝代：明

秋风瑟瑟天宇清，三五良宵秋气平。嫦娥捧出玉台镜，山河大地增光明。广寒彷佛开宫殿，桂影团团月中见。霓裳一曲声珊珊，疑是瑶池启华宴。银蟾散彩流霞觞，金粟万斛来天香。清景邀人不成寐，诗成月落参低昂。吁嗟仙种自开辟，分付嫦娥好培植。莫遣吴刚得浪侵，留取清芬播无极。
刘时用枯木竹石
作者：刘珝
朝代：明

苍龙夕挂千寻影，彩凤朝闻十里音。月夜风朝我曾见，太湖石畔藓痕深。
古柏寒泉
作者：刘珝
朝代：明

徂徕山中有古柏，枝柯千尺连云碧。鳞皴偃蹇龙蛇姿，孤直深为人爱惜。庐山山头有鸣泉，鸣珠溅玉白漫漫。青天一望在水下，浪花汹涌玻璃寒。柏兮泉兮何清洁，嵓花涧草难同列。眼前此景非人世，雅称中宵对明月。
四皓图
作者：刘珝
朝代：明

层峦万仞高如矗，双玉泠泠泻寒瀑。长松不改四时青，瑶草琪花竞芬馥。忆从辞家避祖龙，嵓前岁月随冥鸿。山童已报花成实，仙箓未启云为封。枯棋三百势难测，一著全赢归羽翼。唤醒当天老赤虬，坐令四海嘘炎德。
夏日即事
作者：刘珝
朝代：明

紫禁沈沈清昼永，天上蓬瀛隔尘境。春风披拂万年枝，玉砌葵花倾日影。九重勤政念群臣，亲见恩波出内频。綵缕五文颁焕烂，朱樱万颗赐圆匀。荷开太液香迎辂，几点閒鸥纡圣顾。词林拟献清暑歌，尚方又进金茎露。小臣饱食荷恩光，正忆锄禾农父忙。田间翘首望霖雨，愿借天瓢洒万方。
夜月闻砧
作者：刘珝
朝代：明

八月九月秋气高，长林落木风萧萧。白苧秋深不堪著，轻寒欲试新剪刀。城头霜飞露华湿，城下寒蛩啼更急。当户谁家捣练声，风高不碍重城入。千杵万杵声未停，已知力倦心怦怦。天清月冷几人语，塞北江南今夜情。不怨捣衣寒苦早，惟愿著衣人不老。万里归来未有期，昨日官家颁絮袄。
大韶山水图
作者：刘珝
朝代：明

江南之山倚南斗，根据蜿蜒几千亩。悬厓峭壁重复重，若坐若立还若走。江南之水环南都，汹涌周回为具区。包天括地深无极，云帆雪浪相萦纡。水流山峙多清气，钟出高人自拔萃。平生爱住山水间，养高不为形骸累。嵓前空翠飞濛濛，小桥不与周逵通。房栊半出长林外，人声多在云烟中。好景静观皆自得，著书老却龙鳞柏。昨夜虹光射斗牛，山灵放出文章伯。献策御前誇第一，词林更转春坊秩。莫将山水匿胸中，普施霖雨苍生笔。
大鱼图
作者：刘珝
朝代：明

长风驾海峥嵘立，百川如沸天吴泣。赤鲤横霜怒浪掀，三十六鳞当水击。扬鬐鼓鬣辟鸿濛，凡介常鳞应伏匿。乾坤浩荡古今浮，烟云咫尺风雷夕。葛陂竹化事无凭，丰壤剑沈人已昔。琴高跨背亦渺茫，子英骑角空腾踯。何如锦鳞三月春，桃花浪暖迷云津。天下苍生望霖雨，一朝变化苏呻吟。
太常少卿陈维成致仕赋赠
作者：刘珝
朝代：明
体裁：七言律诗

帝城东下潞河流，河上聊停范蠡舟。五斗直从今日醉，一官还自老年休。白鸥唤醒红尘梦，铁笛吹残玉宇秋。白发仙翁今在望，江湖随处即瀛洲。
太常簿刘明远山水
作者：刘珝
朝代：明

奉常司幕吾宗裔，爱水爱山兼爱字。手持一幅鹅溪绢，或浓或淡烟云气。远看淡淡近看浓，暮山紫兮晓山红。一湾杨柳依稀外，无数人家杳霭中。平桥过去波涛恶，何处舟来无住著。空青万里炯双瞳，汀花岸草今犹昨。林峦深处开茅堂，四时佳景非寻常。吾宗依此有新构，左图右史罗中央。八窗四面皆真景，歌罢沧浪动深省。门前车马任纷华，还我胸中常耿耿。
安溪侨叟为张简讨赋
作者：刘珝
朝代：明

溪上茅茨屋数椽，春雩秋社自年年。窗含鳌背千峰雨，帘捲波心万顷烟。柳径有时缘客扫，竹床长日抱云眠。白头自分无人识，不解诗名到日边。
小景
作者：刘珝
朝代：明

罗浮梦断夜窗虚，一曲焦桐乐有馀。从此南枝消息到，梅花如雪遍庭除。
山水图
作者：刘珝
朝代：明

东皋东望山嶙峋，山头霞綵明朝曛。鹭鸶数个白如雪，点破空青万顷云。重重绿树波光里，波光浩渺过彭蠡。中流一棹者何人，苍茫似畏西风起。点简舟中旧所藏，莫教堕落风涛乡。风涛初不在平地，斯人回首何遑遑。我皇圣德齐天壤，太平治化原无象。来往登山航水人，万里安行如席上。
山水图
作者：刘珝
朝代：明

老龙夜泛东溟侧，汹涌西来成屴崱。层峦叠嶂护苍烟，浩荡江湖凝黛色。垂流飞瀑交琤琮，山光水影含姿容。渔艇纵横远复近，飞鸟灭没江天空。方恨无缘结鸥鹭，画中忽阅沧洲趣。颇觉良工独苦心，天机盘礴精毫素。忆自混沌初开时，乾清坤浊分两仪。其中消息杳难见，至今渣滓称神奇。画工那知此，吾儒应自识。滚滚浮云变古今，濛濛碧雾生朝夕。尝闻人世有天台，又闻仙境有蓬莱。赤城霞岭空崔嵬，卖药老生安在哉。百年踪迹婴尘埃，轩车却畏清猿猜。青山绿水应无媒，日暮怅望云裴回。安得长风九万里，明月五湖归去来。
山水画
作者：刘珝
朝代：明

层峦叠嶂高嶙峋，青溪碧涧波粼粼。堂亭寺观不知数，市廛隔断无纤尘。迢迢有客泛孤舫，一苇凌空放双桨。俨如仙子御风行，烟雾中间互相访。依稀疑是终南山，坐者揖者咸衣冠。采药每将巾舄湿，共谈那解天壤宽。是谁好事留斯迹，安得其间一栖息。瞻彼春空一片云，为霖有意人难识。
山水画
作者：刘珝
朝代：明

江上好山开画屏，山上古木参空青。飞流直下几千尺，征鸿南去秋冥冥。津口谁人远呼渡，桂楫摇摇那肯顾。飘然谢却利名场，海阔天高何所慕。君不见轮蹄衮衮红尘中，五侯七贵徒其雄。何如此客沧江上，一曲高歌山水风。
山水秋景
作者：刘珝
朝代：明

银河倒挂青山顶，苍虬偃卧芙蓉冷。烟峦深处起楼台，双双人在蓬莱境。我观斯人非避秦，韬辉伏耀全天真。盍簪爱话无生事，恐教名利萦兹身。霜叶林边秋色映，桂花香里行厨净。弹琴惟取古为音，漉酒还将清比圣。逍遥此乐人间稀，洁已由来世所讥。只今四海皆乐土，不羡羊裘钓石矶。
山禽
作者：刘珝
朝代：明

沧洲深处独依依，觅食秋原饱即归。尘世小儿偏害物，等閒休向五陵飞。
庆致仕阁老商先生寿七十
作者：刘珝
朝代：明

当代明经第一人，强年高步上星辰。锦袍玉带兼三秩，白石清泉度七旬。谢却钧衡娱暮景，归来桑梓乐长春。兹辰兹会遥相忆，南望南天祝颂频。
挽国子丞侯丕先生父
作者：刘珝
朝代：明

见说遗庵老，常年卧白云。诗吟长短句，书阅古今文。遗行人间重，褒章陇上焚。桥门有贤嗣，师道续河汾。
挽成国公
作者：刘珝
朝代：明

四十馀年列上公，春风细柳见英雄。曾将剑戟扶明主，惯拥貔貅任总戎。名播斗南层汉上，魂归塞北远山中。只今史馆多才俊，解写凌烟第一功。
文会轩
作者：刘珝
朝代：明

三槐后裔皇家客，潇洒襟怀美风格。生平雅好殊寻常，不向繁华尚清白。禁城东面都衢西，高居大厦连云低。就中一轩号文会，子史经书罗四围。明窗净几绝尘俗，奇花异卉堪娱目。五侯七贵追逐来，学士先生常觅宿。酒肴罗列开绮筵，阔论高谈无后先。不知方来千载下，不知盘古羲皇前。歌诗翰墨成渊薮，篆籀鸟迹杂科斗。钟王笔法鬼神惊，晋唐绘事无不有。东君坐卧不此移，朝回退食无閒时。歌罢鸟鸣歌丽泽，芝兰谊重芳名驰。我居黄扉密勿处，可怜此会未得预。张良范蠡笑人痴，行应参透黄粱趣。
松亭避暑
作者：刘珝
朝代：明

烛龙南来正亭午，赫赫炎威遍海宇。洞门任是絺绤轻，挥扇难胜汗如雨。维时凤辇出彤闱，一亭暂憩光霏微。阴森五鬣摇朱户，满前忽讶苍龙飞。清风时从天外起，清气重添绿阴里。凭轩顿觉炎焰消，襟抱倏然凉似水。玉壶澄澈泻冰浆，沈李浮瓜兴味长。愿裁巨干成大厦，尽庇四海俱清凉。
松径秋声
作者：刘珝
朝代：明

紫苔绕径尘无迹，郁郁高松挺秋碧。金气正骄风满林，浑如万壑波涛激。又如晓日蛟龙吟，翠云荡漾江中心。倏忽风微更堪听，冰弦操出重华音。蓬莱宫阙五云渺，鸣鹤寥寥动琼岛。鸾舆时作灵台游，应喜秋光在林杪。风停声歇天宇清，政成刑措当升平。玉署小臣拜恩诏，作诗愧比欧阳生。
柯谷耕云
作者：刘珝
朝代：明

买得柯山百亩云，春风谷口乐耕耘。牵牛人向村前去，扣角声从陇上闻。野鸟祗知催布谷，邻翁不解诵移文。向来方寸多馀地，留与儿孙次第分。
海子观鱼
作者：刘珝
朝代：明

太液春回冰欲泮，东风暗卷流澌散。赤栏桥外新雨过，巨浸微茫接银汉。晓日晴分蘋藻烟，落红荡漾随清涟。游鱼作队不可数，与波上下情悠然。波间泼泼鳣与鲔，亦有鲦鲿兼鰋鲤。皇心见之良独怡，更命瑶床近寒泚。太平时节生意多，物情应与人心和。周文沼上乐于牣，千载灵台同此歌。
王维瞻塔山归隐图
作者：刘珝
朝代：明

白发催人不肯饶，辞官归去伴渔樵。青山如画曾相识，黄鹄高飞未可招。束我旧书还旧隐，看他尘世竞尘嚣。池头有子当年少，染翰时时献帝尧。
王舜耕山水送任章南游
作者：刘珝
朝代：明

世传南亩丹青好，笔底天机不草草。叠嶂层峦点染间，咫尺芙蓉插晴昊。白云涨雪落溪中，溪流宛与仙源通。波光水色互掩映，烟霏雾霭纷濛濛。鸡不鸣兮犬不吠，山人不识王侯贵。茅檐旭日上三竿，借问此时曾起未。一声啼鸟春昼长，门前绿树森成行。竹篱苔径轮蹄绝，临风坐落松花香。蒲东任君有高致，此景分明在胸次。人间山水已熟看，只今又欲浮淮泗。淮南山水天下奇，我生时时梦见之。少年失脚红尘里，纵有高怀何所施。几时得共任君约，西上昆崙东岱岳。沧溟滟滪遍遨游，半世尘缨须净濯。
画鸽
作者：刘珝
朝代：明

昼漏沈沈下高阁，筼筜半亩香云合。太湖石畔水澄澄，满贮金盆浴飞鸽。鸽性由来最易驯，羽毛鲜好堪怡人。雪翎乌尾锦作背，画工画此何太真。记得当时王相会，一放一祝三千岁。系足能传子寿书，入怀那解司徒贵。一朝贾客便生涯，盘旋随上沧溟槎。任教年来复年去，万里还归旧主家。
白头鸟
作者：刘珝
朝代：明
体裁：七言绝句

残蓼枯荷八月秋，枝间独立更迟留。怜渠本是无情物，何事而今也白头。
竹
作者：刘珝
朝代：明

自古高人偏爱竹，常向轩前看未足。眉山苏子笔如神，洋州老可曾相熟。东鲁藩垣有卯君，等閒濡染生烟云。俨然如到嶰谷上，金刀截断苍苍纹。莫说淇园春雨霁，此君在在增佳致。帝子啼痕色尚斑，丹阳径造留深意。三更月上照寒阴，孤稍化出虬龙吟。世间草木敢相抗，直节清风照古今。
红梅图
作者：刘珝
朝代：明

天生本是冰霜姿，缟衣不受纤尘缁。何事东君厌清素，一宵幻出珊瑚枝。园林陡觉春意别，千株万株飞红雪。莫怜醉骨已如泥，要使丹心常似铁。
芝岭春云为杨维新赋
作者：刘珝
朝代：明

醉把仙芝看，商岩采处频。翠茎犹带露，紫盖不沾尘。岂是充饥物，端为上寿珍。玳筵云不散，共祝百年人。
赠授业刘先生致仕还吉水
作者：刘珝
朝代：明

秋到梧桐暑气清，抠衣随步出都城。五千里外思乡梦，二十年前立雪情。栗里有人邀社饮，海鸥何事傍舟行。从今不上红尘路，坐看诸郎学凤鸣。
赠景昭参政江西
作者：刘珝
朝代：明

朝回共我数飞觥，最喜黄门有盛名。草到奇时鸾凤舞，吟于苦处鬼神惊。近来犹诵匡时疏，远别难为倚玉情。后夜相思凝望处，文星高照豫章城。
送光禄寺卿李君之南京兼柬王宗贯
作者：刘珝
朝代：明

而我相交三十霜，长年联佩簉鸳行。芳邻旧接金门右，尚宝常擎御座傍。最喜迁官符众望，更怜将母过仙乡。南都想会王司马，云树相思不暂忘。
送刘世英南京太仆
作者：刘珝
朝代：明

鸿胪传罢第三声，从此朝臣识俊英。东观紬书前太史，南雍造士少司成。已闻旧学名方著，正爱环滁景最清。当宁赐麻应不久，暂将囧命命先生。
送岳方之兴化
作者：刘珝
朝代：明

翰苑同年少一人，城东出祖倍伤神。高才虽不登枢要，清望端能动缙绅。西徼归来缘有命，南州谪去果何因。嗟余久负容台禄，拟向林泉老此身。
送徐仕亨复任荆门
作者：刘珝
朝代：明

二十年前已识荆，荆州今复去专城。柳条解绾离人恨，河水长流故旧情。阙下有人推孺子，江南到处说徐卿。也知骐骥终腾踏，高驾云车天上行。
送户曹正郎马兄德源之宣府管理军储兼柬殷都宪
作者：刘珝
朝代：明

堪嗟一别隔三春，王事驱驰不顾身。休讶胡尘飞漠漠，只教边廪积陈陈。皇华北首怜君苦，白雁南来慰我频。烦语故人殷总制，屋梁斜月数伤神。
送浙江佥事刘馀庆
作者：刘珝
朝代：明

黑首承恩白玉阶，外台元自内台来。都人尚识风霜面，朝士同推梁栋才。独鹗飞时秋气肃，双旌行处瘴烟开。豸衣犹是朝中赐，不着东南半点埃。
送秦观郎中参政云南
作者：刘珝
朝代：明

眼底群僚独数公，除书又出大明宫。人辞蓟北层霄近，路入滇南万里通。荷叶拥舷秋滴露，桂花明旆晚生风。逢时已自参藩省，好竭丹心答圣衷。
青山白云图
作者：刘珝
朝代：明
体裁：七言绝句

数点云山梦里青，淡烟疏树晚冥冥。自从失脚红尘里，不敢人前说独醒。
题扇
作者：刘珝
朝代：明

班姬新制剡溪藤，似玉无瑕雪有棱。五夜蟾宫开半璧，三冬鲛室剪轻冰。我于用舍谙时态，人向炎凉有爱憎。为喜清风故人意，几回题赠愧无能。
题王宗贯西园清隐
作者：刘珝
朝代：明

出郭西行二三里，园林佳处足投閒。轩开紫陌红尘外，人在清风明月间。当面好花开簇簇，绕墙流水响潺潺。笑他名利场中客，到此能无一愧颜。
题画
作者：刘珝
朝代：明

四面芙蓉插天表，千岁乔松青正好。落花流水景中人，石径迂纡车马少。茅堂八柱盘其间，璚窗大敞门不关。蜡烛宵然腾绛燄，珠帘暮捲对南山。南山有月明于镜，主人心事澄波净。回头看月看不休，古月今人那有定。月兮远看如朦胧，近看岂异水晶宫。我愿我心同此月，绝无纤翳存胸中。
骑牛图
作者：刘珝
朝代：明

三月山城雨初霁，林木阴森足人意。萋萋芳草高原中，溶溶流水苍苔际。而此游者属何人，蒲山公子龙蛇身。汉朝四百年间事，黄牛背上书声频。閒来一鞭击牛角，怀抱纷纷常作恶。东都有策万言多，大事难成终落莫。我观自古大丈夫，遗臭流芳真两途。乃若元邃深可叹，千秋徒把青编污。
会稽八景
作者：刘球
朝代：明

烟霞覆深穴，兹景何辽阒。通灵彻两仪，吐瑞成五色。明烛方外晨，暝归岩底夕。藏书今有无，百世传禹迹。
古意
作者：刘球
朝代：明

慧星并圆月，辉映瑶台树。丽日隐重云，光天遂成暮。室暖兰无香，庭秋桂方蠹。长门及翠羽，寂寞无人赋。落花虚度春，细草偏承露。玉箸空自啼，金莲复谁步。凄然感我怀，零泪知何故。
少保东莱黄公挽诗
作者：刘球
朝代：明
体裁：古风

岳降生英杰，宾兴得异才。能令吾道泰，还起士风颓。佐县同栖棘，参戎志面槐。退常亲简策，进不藉梯媒。敷奏陈忠款，超迁自上裁。从容喉舌寄。亲切捂绅陪。受命龙墀下，宣威瘴海隈。饷资萧相给，民借寇公回。边镇金汤固，蛮邦宇宙开。皇言重译布，方物两京来。逻骑防秋出，还旌走传催。入朝虽发白，报国未心灰。宠任绥南土，崇阶逼上台。尧天期捧日，殷鼎待调梅。岂谓椿龄暮，俄兴薤露哀。讣音闻北阙，恩典下东莱。拱木儿孙树，甘棠父老培。令终名不朽，何日到泉台？
山居
作者：刘球
朝代：明

水抱孤村远，山通一径斜。不知深树里，还住几人家。
钱塘江遇雨
作者：刘理顺
朝代：明
体裁：五言律诗

微雨来江上，濛濛晓未收。故园千里隔，客梦一身浮。乌桕家家树，鱼榔岸岸舟。观涛无不可，须上几重楼。
入万安
作者：刘琏
朝代：明

崇山抱回溪，川路渐窈深。竹树缘高阜，洞壑隐层林。近眺发新兴，远望畅幽心。东风若有情，云日乍晴阴。出潜有游鳞，迁乔多好音。芳春若堪折，请折丘中琴。
再题虎丘
作者：刘琏
朝代：明

虎丘山倚阖庐城，壮观东南久擅名。耸壑烟霞连海气，淩风楼阁下经声。剑池石冷秋涵月，塔劫年深地集灵。尚想延陵吴季子，寥寥千载不胜情。
冯公岭
作者：刘琏
朝代：明

鸡鸣出北郭，戒徒饬装仗。早发神颇疲，亭午心始畅。行行陟危巅，路出林木上。兹岭号冯公，何年得名状。想当开凿初，斯人通塞障。根从西北来，气是东南壮。万里生长风，烟云中浩荡。登高望我乡，心情增怆怅。役役征途间，默默几得丧。何当息尘鞅，终年遂疏放。
双溪八景八首 其一 双溪清涨
作者：刘琏
朝代：明

溪流远抱沧波合，山势中分碧树深。雨后晴初最堪赏，风光役尽百年心。
双溪八景八首 其七 鱼游潭树
作者：刘琏
朝代：明

堤树无风荫绿波，游鱼队队镜中过。惟应赤鲤乘桃浪，夜半飞腾奈尔何。
双溪八景八首 其三 湖边杖屦
作者：刘琏
朝代：明

春日逍遥湖上行，东风骀荡若为情。却怜柳絮随风舞，又见荷钱贴水生。
双溪八景八首 其二 古寺鸣钟
作者：刘琏
朝代：明

山枕清溪寺隐山，暮云深锁羃林烟。近来浑忘登临兴，閒听钟声落枕边。
双溪八景八首 其五 春郊耕雨
作者：刘琏
朝代：明

膏雨溟濛涤冻涂，杏花深处鸟相呼。东郊蓑笠勤农事，好遣良工缋作图。
双溪八景八首 其八 雁聚平沙
作者：刘琏
朝代：明

苍岭云深欲度迟，荡山秋暮亦堪悲。近时禾黍萧疏尽，莫向沟塍图饱饥。
双溪八景八首 其六 秋浦浣纱
作者：刘琏
朝代：明

苧萝山下女儿娇，回首吴宫恨未消。独立西风缘底事，效颦空自逞妖娆。
双溪八景八首 其四 溪畔行吟
作者：刘琏
朝代：明

网得鲈鱼上钓舟，篘来浊酒满瓷瓯。晚凉倚杖观流水，更有新诗乐倡酬。
双溪八景八首·双溪清涨
作者：刘琏
朝代：明

溪流远抱沧波合，山势中分碧树深。雨后晴初最堪赏，风光役尽百年心。山枕清溪寺隐山，暮云深锁羃林烟。近来浑忘登临兴，閒听钟声落枕边。春日逍遥湖上行，东风骀荡若为情。却怜柳絮随风舞，又见荷钱贴水生。网得鲈鱼上钓舟，篘来浊酒满瓷瓯。晚凉倚杖观流水，更有新诗乐倡酬。膏雨溟濛涤冻涂，杏花深处鸟相呼。东郊蓑笠勤农事，好遣良工缋作图。苧萝山下女儿娇，回首吴宫恨未消。独立西风缘底事，效颦空自逞妖娆。堤树无风荫绿波，游鱼队队镜中过。惟应赤鲤乘桃浪，夜半飞腾奈尔何。苍岭云深欲度迟，荡山秋暮亦堪悲。近时禾黍萧疏尽，莫向沟塍图饱饥。
发清江
作者：刘琏
朝代：明

暮过樟树镇，晓发清江汭。遥观閤皂山，山际半积雪。宿云散轻风，晴旭露初晰。霏霏林烟苍，炯炯疏星没。春阳亦昭旷，江水亦澄澈。岁序自推迁，怅焉感时节。即事多所怀，岂伊念离别。引领望帝京，丹心漫飞越。
回至徽州寄吴则敬
作者：刘琏
朝代：明

满地风尘又暮秋，昔游唯见水东流。萧萧木叶迷行迹，濯濯江花带别愁。元亮归山非爱酒，仲宣怀土莫登楼。别来空有思亲梦，飞过三山白鹭洲。
宁国道中
作者：刘琏
朝代：明

绿树阴阴生夏凉，翠筠解箨净如霜。羁魂漫遂愁云去，远水他山更断肠。
寓钱唐送友还乡二首
作者：刘琏
朝代：明

一雨生凉浑似秋，羁人已起望乡愁。君归我住情何限，后夜相思月满楼。扁舟此日信归风，海上潮生夕照红。送别何须重回首，括山遥在碧云中。
寓钱唐送友还乡二首·其一
作者：刘琏
朝代：明

一雨生凉浑似秋，羁人已起望乡愁。君归我住情何限，后夜相思月满楼。
寓钱唐送友还乡二首·其二
作者：刘琏
朝代：明

扁舟此日信归风，海上潮生夕照红。送别何须重回首，括山遥在碧云中。
将晓
作者：刘琏
朝代：明

东方未明星粲粲，霜华蔽野银色烂。篙工敲火起行舟，惊雁相呼入云汉。岸回水碧知去程，荒郊似有晨鸡鸣。曈曈旭日应可睹，寒威不用来相仍。
扇面小景
作者：刘琏
朝代：明

远岫凝风翠欲流，绿阴深树晚悠悠。抱琴坐石忘归路，流水高山兴最幽。
春日道中
作者：刘琏
朝代：明

雨收春日融，众草丰且碧。和风拂轻衣，飞花扑行客。晴空摇翠烟，莽苍见山色。青年岂长驻，感念思夙昔。
春江行分韵得春字
作者：刘琏
朝代：明

浓浓杨柳含娇春，落花细逐锦色鳞。芦芽出水碧玉短，沙嘴激浪跳珠匀。高樯大舸江之滨，花骢骄嘶踏翠茵。何人解歌沧浪曲，愿将此水沾缨尘。
晚眺西山
作者：刘琏
朝代：明

山色十二时，江流数千里。亭亭青芙蓉，摇艳映江水。落日片帆飞，遥见白云起。逸驾邈难攀，汀洲老芳芷。
望后舟
作者：刘琏
朝代：明

望后舟望不见兮生离忧。沧江阔兮路遐永，木叶脱兮知岁秋。慨幽怀兮莫共写，叹芳华兮不我留。腭君骨朽越歌杳，何人鼓枻乘中流。望后舟望不见兮心悠悠。
松溪放舟图
作者：刘琏
朝代：明

苍松数株叶如幄，影落沧波紫翠间。想得游人清赏后，扁舟载月夜深还。
松竹友人辞
作者：刘琏
朝代：明

维山有松兮维隰有竹。樛枝櫹椮兮密叶如沃。遁世遗荣兮情深行独。求长友兮爰得贞卜。松有苓兮竹有实。招鸣凤兮又已疾。投琼芳兮清泠，聊逍遥兮永终日。观飞瀑兮泻云。玩林皋兮夕曛。山可庐兮秫可酒，吁其去此兮伊谁与群。雨瑟瑟兮风萧萧，猿鹤逝兮空林幽。怀质抱材兮将须世用，猗若人兮胡宁久留。
次新淦
作者：刘琏
朝代：明

柳条日以青，雪消春水煖。溯流何儃佪，又见白日晚。山光与水色，取适兴不浅。开户面大江，凭轩见孤巘。云端野烧明，天际归舟远。忧来觉时遥，欢去知星短。安行复饱食，使我颜色腼。进德思乾乾，匪躬怀蹇蹇。持此慰吾心，庶以善自勉。
次韵瓶中红梅
作者：刘琏
朝代：明

冰肌天赋玉团团，谁染丹英比木难。不共小桃争艳冶，自陪修竹报平安。瑶池队里春风细，紫塞声中夜月寒。折向胆瓶看未足，一枝还插竹皮冠。
泊庐陵
作者：刘琏
朝代：明

彤霞炫馀晖，日落川上明。漾舟循水岸，凝瞩瞰连城。楼阁相映带，雉堞互回萦。春树郁苍苍，色与暮云平。陟径坐孤驿，华烛荧如星。端居有馀閒，庭馆凄以清。稍喜人语静，又闻翔雁鸣。依依越乡感，戚戚怀禄情。览诗不成章，欲语谁与聆。
漫成二首
作者：刘琏
朝代：明

暖日融风管发生，柳条爆眼麦青青。化工辛苦先施设，腊底春前见此情。落梅过雨委满地，辛夷数株花已齐。不须烂漫竞春色，桃树李树根成蹊。
漫成二首·其一
作者：刘琏
朝代：明

暖日融风管发生，柳条爆眼麦青青。化工辛苦先施设，腊底春前见此情。
漫成二首·其二
作者：刘琏
朝代：明

落梅过雨委满地，辛夷数株花已齐。不须烂漫竞春色，桃树李树根成蹊。
烈风
作者：刘琏
朝代：明

寒风烈烈西北起，峭帆径入长河水。浪涛喧击势排空，雷音殷辚恒在耳。青天倏忽日西入，冰悬岸石头？？。泊舟沽酒浇愁肠，仰面看云空伫立。
烈风
作者：刘琏
朝代：明
体裁：古风

寒风烈烈西北起，峭帆径入长河水。浪涛喧击势排空，雷音殷辚恒在耳。青天倏忽日西入，冰悬岸石头��。泊舟沽酒浇愁肠，仰面看云空伫立。
登白云山
作者：刘琏
朝代：明

白云山上树层层，万里秋空入眼明。我著芒鞋看画壁，山僧相见不知名。
登白塔寺有感二首
作者：刘琏
朝代：明

废圃颓垣曲径微，亭台旧迹尚依依。唯馀野雉怜岑寂，荒草丛中作队飞。昔人台馆此山隅，凤舞龙飞列帝居。二百年来几惆怅，人间何地觅华胥。
登白塔寺有感二首·其一
作者：刘琏
朝代：明

废圃颓垣曲径微，亭台旧迹尚依依。唯馀野雉怜岑寂，荒草丛中作队飞。
登白塔寺有感二首·其二
作者：刘琏
朝代：明

昔人台馆此山隅，凤舞龙飞列帝居。二百年来几惆怅，人间何地觅华胥。
登西岩寺柬益上人
作者：刘琏
朝代：明

云抱青山深复深，日融清露滴幽林。鸟啼树发春如许，试问高人身内心。
登黄鹤楼识兴
作者：刘琏
朝代：明
体裁：七言律诗

巍巍楼阁势凌空，占断湖南万仞峰。绕槛江涵千顷绿，入帘霞衬八窗红。云移山色晴开画，风送鲸音夜扣钟。仙弄数声无孔笛，梅花吹落月明中。
白团扇
作者：刘琏
朝代：明

团团明月比容辉，淅淅秋风想翠微。莫遣尘埃悲箧笥，可人还忆暑凉时。
白杨河
作者：刘琏
朝代：明

白杨河下春水碧，白杨河边多估客。东风二月柳条新，却念行人千里隔。岸上居人才数家，茅茨深处见桃花。小妇河边汲新水，老翁门外看雏鸦。桑苗未青麦苗绿，牛羊散落村墟牧。行客年年任往来，居人自住杨河曲。
秋日旅怀七首
作者：刘琏
朝代：明

金风正秋令，开此肃杀原。凝霜结严威，草木同摧残。芳华日彫落，光润归本根。岂不怀惨凄，中有生意存。收藏理应尔，贞脆焉足论。旷哉白云谷，松风听夜猿。园菊冒秋色，湛露滋幽香。采掇盈怀袖，饵服心清凉。所思久暌违，欲寄阻河梁。芳英岂不美，人意岂不良。坐恐光景暮，于邑随飞霜。草枯边塞寒，宾鸿远于飞。鸿鸣在中野，风霜烁毛衣。客子别故君，飘摇天之涯。睹此增感怆，况乃秋风时。耕凿本吾心，良农恒苦饥。谅无摩天羽，云路非所宜。鹏鴳各有志，岂为小大移。山林仰旸景，栖息唯一枝。秋气生白虹，秋声入高树。离离星汉明，杳杳孤鸟度。夜坐不觉久，逍遥散余步。鬓毛动凄风，罗裳怯零露。寒阴日已侵，芳岁聿云暮。眷言思我乡，谁与将尺素。繁林著秋霜，万树张锦缬。斜旸照郊坰，霞光粲凝结。虽非三春晖，明媚亦可悦。薄暮凉风吹，落叶飞不歇。寂寞为谁容，寒鸦噪明月。夜静天一色，江水疑不流。素月悬青名，翠色生高秋。驾言理舟楫，足以散我忧。虚明映空碧，如在天上游。西溟忽震荡，寒风飐飕飗。清晖蔽层阴，恍惚不可求。唯听城头角，咿呜在高楼。止水能烛物，不流岂澄清。行役虽云劳，要识静者情。大道顺自然，奈何苦营营。倏忽窍混沌，沦败由聪明。支离颐隐脐，乃能全其形。长歌归去来，息心守吾庭。
秋日旅怀七首·其一
作者：刘琏
朝代：明

金风正秋令，开此肃杀原。凝霜结严威，草木同摧残。芳华日彫落，光润归本根。岂不怀惨凄，中有生意存。收藏理应尔，贞脆焉足论。旷哉白云谷，松风听夜猿。
秋日旅怀七首其七
作者：刘琏
朝代：明
体裁：古风

止水能烛物，不流岂澄清。行役虽云劳，要识静者情。大道顺自然，奈何苦营营。倏忽窍混沌，沦败由聪明。支离颐隐脐，乃能全其形。长歌归去来，息心守吾庭。
秋日旅怀七首其三
作者：刘琏
朝代：明
体裁：古风

草枯边塞寒，宾鸿远于飞。鸿鸣在中野，风霜烁毛衣。客子别故君，飘摇天之涯。睹此增感怆，况乃秋风时。耕凿本吾心，良农恒苦饥。谅无摩天羽，云路非所宜。鹏鴳各有志，岂为小大移。山林仰旸景，栖息唯一枝。
秋日旅怀七首其二
作者：刘琏
朝代：明
体裁：古风

园菊冒秋色，湛露滋幽香。采掇盈怀袖，饵服心清凉。所思久暌违，欲寄阻河梁。芳英岂不美，人意岂不良。坐恐光景暮，于邑随飞霜。
秋日旅怀七首其五
作者：刘琏
朝代：明
体裁：古风

繁林著秋霜，万树张锦缬。斜旸照郊坰，霞光粲凝结。虽非三春晖，明媚亦可悦。薄暮凉风吹，落叶飞不歇。寂寞为谁容，寒鸦噪明月。
秋日旅怀七首其六
作者：刘琏
朝代：明
体裁：古风

夜静天一色，江水疑不流。素月悬青名，翠色生高秋。驾言理舟楫，足以散我忧。虚明映空碧，如在天上游。西溟忽震荡，寒风飐飕飗。清晖蔽层阴，恍惚不可求。唯听城头角，咿呜在高楼。
秋日旅怀七首其四
作者：刘琏
朝代：明
体裁：古风

秋气生白虹，秋声入高树。离离星汉明，杳杳孤鸟度。夜坐不觉久，逍遥散余步。鬓毛动凄风，罗裳怯零露。寒阴日已侵，芳岁聿云暮。眷言思我乡，谁与将尺素。
秋日辞
作者：刘琏
朝代：明

秋暑退兮凉风生，日皓皓兮云冥冥。去乡离家兮远徂征。郁结纡轸兮难为情。登高四望兮渺茫茫，天低垂兮湖水明。蒲柳衰兮萧瑟，芰荷彫兮凄凉。思丘垄兮天一涯，中心悲兮莫我知。莎鸡啼兮夜蝉语，星河粲兮萤火飞。援雅琴兮不成音，拊余玦兮当此时。徙倚徬徨兮夜未央，奋飞不能兮道路长。想故山兮粳稻熟，栗开苞兮桂飘香。白云英英兮在山冈。德容孔昭兮怀哉勿忘。
秋霁
作者：刘琏
朝代：明

积雨霁郊甸，凉风来早秋。蒲柳变冶色，寒螀生暮愁。明河凝素光，青山淡如浮。游目睇行云，感此身世忧。故乡不可见，怅望心悠悠。
种豆
作者：刘琏
朝代：明

结屋南山隈，爱此园田幽。岂不念朝市，居閒得优游。春耕既举趾，夏苗已盈畴。农人复何营，艺菽在高丘。膏沐仰时雨，地气生芒勾。芟夷去异种，旦旦躬追搜。藩篱旷且完，插棘罗戈矛。伫看芽茁长，密叶蓊云稠。劳生愧明时，暇逸敢自休。夙昔思嘉言，人与天地侔。随力任造化，叨养固有由。甘泽天所降，物产地所羞。克勤匪伊始，何以望有秋。胡为厌卑近，高远肆厥谋。瘠人以自肥，反贻天地忧。嘐嘐竟何补，适足罹愆尤。书此遗同志，聊似击壤讴。
绿阴亭诗送人之临江府尹分韵得朱字
作者：刘琏
朝代：明

虞廷奏湘弦，皇风被寰区。万物遂长养，人情亦怡愉。嘉树蔼新绿，修篁时雨馀。秀色明轩窗，清阴散琴书。临江繁剧地，郡治崇华居。煌煌京府丞，出佩太守符。宣恩自畿甸，皂盖双轮朱。盘根表利器，长材应时须。民俗既云清，丈教行将敷。自公日多暇，鸟雀鸣阶除。旋归仪庙堂，令器登璠玙。嘉名继前烈，以贻来者模。
自君之出矣八首
作者：刘琏
朝代：明

自君之出矣，金炉烟不袅。思君如露桃，红泪堕春晓。自君之出矣，欢娱共谁伍。思君如梅子，青青含酸苦。自君之出矣，空阑愁独守。思君如池荷，见莲不见藕。自君之出矣，中心剧含梗。思君如纤絺，萧索不禁冷。自君之出矣，昧壁虫自语。思君如羁乌，夜夜啼达曙。自君之出矣，蝉鬓枯可燎。思君如流萤，持明徒自照。自君之出矣，瑶瑟尘满柱。思君如回风，旋转无定处。自君之出矣，芳香销玉体。思君如河冰，坚凝直到底。
自君之出矣八首其七
作者：刘琏
朝代：明
体裁：乐府曲辞

自君之出矣，瑶瑟尘满柱。思君如回风，旋转无定处。
自君之出矣八首其三
作者：刘琏
朝代：明
体裁：乐府曲辞

自君之出矣，空阑愁独守。思君如池荷，见莲不见藕。
自君之出矣八首其二
作者：刘琏
朝代：明
体裁：乐府曲辞

自君之出矣，欢娱共谁伍。思君如梅子，青青含酸苦。
自君之出矣八首其五
作者：刘琏
朝代：明
体裁：乐府曲辞

自君之出矣，昧壁虫自语。思君如羁乌，夜夜啼达曙。
自君之出矣八首其八
作者：刘琏
朝代：明
体裁：乐府曲辞

自君之出矣，芳香销玉体。思君如河冰，坚凝直到底。
自君之出矣八首其六
作者：刘琏
朝代：明
体裁：乐府曲辞

自君之出矣，蝉鬓枯可燎。思君如流萤，持明徒自照。
自君之出矣八首其四
作者：刘琏
朝代：明
体裁：乐府曲辞

自君之出矣，中心剧含梗。思君如纤絺，萧索不禁冷。
自君之出矣（四首）
作者：刘琏
朝代：明

自君之出矣，金炉烟不袅。思君如露桃，红泪堕春晓。
自武林至丁郭舟中杂兴八首
作者：刘琏
朝代：明

舟行淹宿雨，稍霁汎通川。深雾群山没，长天旷野连。桃开榆叶小，麦秀菜花鲜。渐喜升平象，高飞见纸鸢。泽国何迢递，春深兴转幽。田畴低水岸，村舍傍河流。缆拂花枝袅，帆将树影稠。何年来此地，长日驾扁舟。晚来风势歇，又见日临曛。远岫留霞彩，疏星耿薄云。波流璧月动，舟过镜天分。何处危楼上，歌声静夜闻。寂寞空江上，渔舟起暮烟。明湖天际阔，落日雾中圆。宿鹭毛衣洁，归鸦羽翼联。故山千里隔，怅望一悽然。天风收宿雾，霁景晓澄明。青喜晴空出，红看旭日生。游鱼翻浪短，乳燕掠泥轻。衮衮春还半，应惭隐遁名。今宵天上月，应照故乡春。桂影生圆魄，蟾光隐半轮。盈亏知有定，离别最相亲。万里清辉遍，偏惊旅泊人。重到昔游地，茫然惑去途。高原深蔓草，沃野浸平湖。水阔蛟虬横，山空鸟雀呼。凄凉今古意，落日片帆孤。京华行渐近，喜色上愁颜。风定舟初稳，天清水自閒。披衣当暖日，散发对青山。去去知何日，游人重此还。
自武林至丁郭舟中杂兴八首·其一
作者：刘琏
朝代：明

舟行淹宿雨，稍霁汎通川。深雾群山没，长天旷野连。桃开榆叶小，麦秀菜花鲜。渐喜升平象，高飞见纸鸢。
自武林至丁郭舟中杂兴八首其七
作者：刘琏
朝代：明
体裁：五言律诗

重到昔游地，茫然惑去途。高原深蔓草，沃野浸平湖。水阔蛟虬横，山空鸟雀呼。凄凉今古意，落日片帆孤。
自武林至丁郭舟中杂兴八首其三
作者：刘琏
朝代：明
体裁：五言律诗

晚来风势歇，又见日临曛。远岫留霞彩，疏星耿薄云。波流璧月动，舟过镜天分。何处危楼上，歌声静夜闻。
自武林至丁郭舟中杂兴八首其二
作者：刘琏
朝代：明
体裁：五言律诗

泽国何迢递，春深兴转幽。田畴低水岸，村舍傍河流。缆拂花枝袅，帆将树影稠。何年来此地，长日驾扁舟。
自武林至丁郭舟中杂兴八首其五
作者：刘琏
朝代：明
体裁：五言律诗

天风收宿雾，霁景晓澄明。青喜晴空出，红看旭日生。游鱼翻浪短，乳燕掠泥轻。衮衮春还半，应惭隐遁名。
自武林至丁郭舟中杂兴八首其八
作者：刘琏
朝代：明
体裁：五言律诗

京华行渐近，喜色上愁颜。风定舟初稳，天清水自閒。披衣当暖日，散发对青山。去去知何日，游人重此还。
自武林至丁郭舟中杂兴八首其六
作者：刘琏
朝代：明
体裁：五言律诗

今宵天上月，应照故乡春。桂影生圆魄，蟾光隐半轮。盈亏知有定，离别最相亲。万里清辉遍，偏惊旅泊人。
自武林至丁郭舟中杂兴八首其四
作者：刘琏
朝代：明
体裁：五言律诗

寂寞空江上，渔舟起暮烟。明湖天际阔，落日雾中圆。宿鹭毛衣洁，归鸦羽翼联。故山千里隔，怅望一悽然。
自武林至丁郭舟中杂兴（四首）
作者：刘琏
朝代：明

舟行淹宿雨，稍霁泛通川。
深雾群山没，长天旷野连。
桃开榆叶小，麦秀菜花鲜。
却喜升平象，高飞见纸鸢。¤
舟中即事
作者：刘琏
朝代：明

天风吹白云，日落山更碧。理棹泛清流，濯缨俯幽石。悠悠潜渊鱼，矫矫冲霄翮。物性各有安，人生叹为客。
舟中漫兴六首
作者：刘琏
朝代：明

两岸青山插剑铓，一湾碧水引流长。荡桨却过深蔚处，栖禽飞起一双双。溪上茆庐山上田，苍松翠竹复森然。老农自得生涯乐，閒共行人说往年。漠漠平林漫漫沙，数声鸡犬有人家。停舟最爱山头月，照见寒梅一树花。好溪溪水镜般清，流尽人间无限情。几日望家今已近，潺湲不是陇头声。白露濛濛不见山，轻舟一叶下危滩。乱石堆中寻故道，不独崎岖行路难。少微山上王高士，结屋号作神仙居。山空夜寂何所事，皓月一天歌步虚。
舟中漫兴六首·其一
作者：刘琏
朝代：明

两岸青山插剑铓，一湾碧水引流长。荡桨却过深蔚处，栖禽飞起一双双。
舟中漫兴六首·其三
作者：刘琏
朝代：明

漠漠平林漫漫沙，数声鸡犬有人家。停舟最爱山头月，照见寒梅一树花。
舟中漫兴六首·其二
作者：刘琏
朝代：明

溪上茆庐山上田，苍松翠竹复森然。老农自得生涯乐，閒共行人说往年。
舟中漫兴六首·其五
作者：刘琏
朝代：明

白露濛濛不见山，轻舟一叶下危滩。乱石堆中寻故道，不独崎岖行路难。
舟中漫兴六首·其六
作者：刘琏
朝代：明

少微山上王高士，结屋号作神仙居。山空夜寂何所事，皓月一天歌步虚。
舟中漫兴六首·其四
作者：刘琏
朝代：明

好溪溪水镜般清，流尽人间无限情。几日望家今已近，潺湲不是陇头声。
舟中遇雨分韵得舟字
作者：刘琏
朝代：明

逆浪随风白，阴云覆客舟。雨声生滴沥，波面点浮沤。昏黑山藏树，苍茫蜃结楼。高吟见真趣，何必问离忧。
草轩
作者：刘琏
朝代：明

春来草自青，鵙鸣芳复歇。长啸山中人，披襟弄明月。池塘清梦觉，诗思一何浓。欲识东君意，閒庭烟雨中。
草轩·其一
作者：刘琏
朝代：明

春来草自青，鵙鸣芳复歇。长啸山中人，披襟弄明月。
草轩·其二
作者：刘琏
朝代：明

池塘清梦觉，诗思一何浓。欲识东君意，閒庭烟雨中。
过丹阳湖二首
作者：刘琏
朝代：明

数朵青山迷远黛，一行白鹭下汀洲。孤帆影落长天外，芦叶萧萧满地愁。碧树彤霞锦绣中，扁舟摇飏芰荷风。多情惟有如弓月，照见离人两鬓蓬。
过丹阳湖二首·其一
作者：刘琏
朝代：明

数朵青山迷远黛，一行白鹭下汀洲。孤帆影落长天外，芦叶萧萧满地愁。
过丹阳湖二首·其二
作者：刘琏
朝代：明

碧树彤霞锦绣中，扁舟摇飏芰荷风。多情惟有如弓月，照见离人两鬓蓬。
过湖乐站
作者：刘琏
朝代：明

晨策登远林，初日云外赤。川明寒波生，野旷岚雾白。倾耳聆哀猿，扪萝随鸟迹。昔年花柳场，今作荒草陌。泠泠松上露，冉冉如泪滴。
送僧游方二首
作者：刘琏
朝代：明

天下车书已混同，任渠南北与西东。休教暮雨孤村夜，却使家山入梦中。匡庐华顶一跻攀，心地开明眼界宽。记取当时好山色，还家写作画图看。
送僧游方二首·其一
作者：刘琏
朝代：明

天下车书已混同，任渠南北与西东。休教暮雨孤村夜，却使家山入梦中。
送僧游方二首·其二
作者：刘琏
朝代：明

匡庐华顶一跻攀，心地开明眼界宽。记取当时好山色，还家写作画图看。
送章蕴德指挥还平阳卫
作者：刘琏
朝代：明

微雨润蒸溽，薰风变寒飔。客从远方来，慰我久别离。高谈竟终夕，感旧心伤悲。别来渝四载，世事纷若糜。公私两轇轕，足疲目就眵。相思不可见，寤寐增叹咨。忆昔出海门，万艘总雄师。平阳古尧都，下车抚茕嫠。坚城屹如山，谋谟出幽思。吾州旧部曲，字养恩如儿。此行复千里，后会知何期。长川去悠悠，白日正南驰。骊驹已载歌，别意方凄其。恨无羽翼翔，中心谁当知。英贤志功业，名与竹帛垂。勖哉树奇勋，古昔犹今时。深情浩难既，聊寄征行诗。
遣兴五首
作者：刘琏
朝代：明

绿凫水中游，白鹤云间飞。霄汉有修程，焉能顾卑微。浩荡展羽翰，昆丘以为期。雕鹗趋下风，罻罗绝张施。倏忽万里馀，摧颓不知归。空林有故巢，繁霜日霏霏。孤雌哺黄口，啁哳将畴依。岂如戏蘋荇，双栖在涟漪。豆实生乔松，成长亦匪易。枝饶风飙摧，叶饱霜露悴。赖此刚劲姿，挺立世所异。壮哉十抱围，根据依厚地。秀色淩烟霞，清阴却炎炽。鸟雀有宿栖，蝼蛄亦蒙芘。奈何处其下，戕贼随已意。直干为㩻倾，能不为身累。山中有一鬼，跳跷唯短足。薜萝充衣裳，橡栗代饘粥。岩崖结重阴，旸光不能烛。春花昼掩霭，涧水秋濆薄。矧兹入林墟，慕此鸡与鹜。啸梁儿童惊，发藏妇妪哭。上天赫有威，民怒曷可拗。胡不安厥爱，藏形以自玉。希仙屏纷杂，遗荣处幽閒。灵元固重扃，鼎炉合神丹。灏露以为浆，青松以为餐。道积时亦久，丰姿变苍颜。元功一朝成，飘然出尘寰。螭龙将轺车，鸾鹤承佩环。傲睨天霞表，望望不可攀。仙山有真乐，何用思人间。食肉有不甘，茹荼乃如荠。驷马怀隐忧，韦布颜无泚。寸丹既融通，万理谅昭洗。衰荣各有定，何必劳尔尔。挑灯读我书，文字浩无涘。白首穷一经，得禄未足喜。舍已以从人，园庐任荆杞。忧思不能眠，叹息增徙倚。
遣兴五首·其一
作者：刘琏
朝代：明

绿凫水中游，白鹤云间飞。霄汉有修程，焉能顾卑微。浩荡展羽翰，昆丘以为期。雕鹗趋下风，罻罗绝张施。倏忽万里馀，摧颓不知归。空林有故巢，繁霜日霏霏。孤雌哺黄口，啁哳将畴依。岂如戏蘋荇，双栖在涟漪。
遣兴五首其三
作者：刘琏
朝代：明
体裁：古风

山中有一鬼，跳跷唯短足。薜萝充衣裳，橡栗代饘粥。岩崖结重阴，旸光不能烛。春花昼掩霭，涧水秋濆薄。矧兹入林墟，慕此鸡与鹜。啸梁儿童惊，发藏妇妪哭。上天赫有威，民怒曷可拗。胡不安厥爱，藏形以自玉。
遣兴五首其二
作者：刘琏
朝代：明
体裁：古风

豆实生乔松，成长亦匪易。枝饶风飙摧，叶饱霜露悴。赖此刚劲姿，挺立世所异。壮哉十抱围，根据依厚地。秀色淩烟霞，清阴却炎炽。鸟雀有宿栖，蝼蛄亦蒙芘。奈何处其下，戕贼随已意。直干为㩻倾，能不为身累。
遣兴五首其五
作者：刘琏
朝代：明
体裁：古风

食肉有不甘，茹荼乃如荠。驷马怀隐忧，韦布颜无泚。寸丹既融通，万理谅昭洗。衰荣各有定，何必劳尔尔。挑灯读我书，文字浩无涘。白首穷一经，得禄未足喜。舍已以从人，园庐任荆杞。忧思不能眠，叹息增徙倚。
遣兴五首其四
作者：刘琏
朝代：明
体裁：古风

希仙屏纷杂，遗荣处幽閒。灵元固重扃，鼎炉合神丹。灏露以为浆，青松以为餐。道积时亦久，丰姿变苍颜。元功一朝成，飘然出尘寰。螭龙将轺车，鸾鹤承佩环。傲睨天霞表，望望不可攀。仙山有真乐，何用思人间。
遣闷
作者：刘琏
朝代：明

天光沉阴岁将暮，客子驱车逐归路。
塞鸿叫入吴江云，野鸟对立枯桑树。
茫茫四顾少行人，栝苍之山渺何处。
愁心如水水复冻，焉得滔滔向东注。
遣闷三首
作者：刘琏
朝代：明

天光沈阴岁将暮，客子驱车逐归路。塞鸿叫入吴江云，野鸟对立枯桑树。茫茫四顾少行人，栝苍之山渺何处。愁心如水水复冻，焉得滔滔向东注。东风吹云不作雪，潇潇雨声中夜发。孤舟泊在荒江滨，破芦为篷漏不歇。衾裯沾湿寒如冰，骨缩筋挛哽呜咽。天将忧戚玉汝成，杜叟之歌漫愁绝。阴阳运转无停机，平分四气天何私。春宵苦短冬苦永，韶华乐事恒参差。非关时序故乖异，人生离合不可期。高堂晏寝有馀暇，奔波道路应尔为。
遣闷三首·其一
作者：刘琏
朝代：明

天光沈阴岁将暮，客子驱车逐归路。塞鸿叫入吴江云，野鸟对立枯桑树。茫茫四顾少行人，栝苍之山渺何处。愁心如水水复冻，焉得滔滔向东注。
遣闷三首·其三
作者：刘琏
朝代：明

阴阳运转无停机，平分四气天何私。春宵苦短冬苦永，韶华乐事恒参差。非关时序故乖异，人生离合不可期。高堂晏寝有馀暇，奔波道路应尔为。
遣闷三首·其二
作者：刘琏
朝代：明

东风吹云不作雪，潇潇雨声中夜发。孤舟泊在荒江滨，破芦为篷漏不歇。衾裯沾湿寒如冰，骨缩筋挛哽呜咽。天将忧戚玉汝成，杜叟之歌漫愁绝。
钱唐别友人
作者：刘琏
朝代：明

辞家适京国，汎舟浙江湄。吴山一何高，湖水清涟漪。浮云从南来，感我怀乡思。于时春向深，草木好容姿。幽禽树间鸣，间关杂兜离。临岐别良友，中心能不悲。悽恻未忍分，慷慨终当辞。君家住金华，我居栝苍垂。同舟展良晤，浩瀚陈歌诗。人生无定踪，会合诚稀奇。君慕渥洼马，腾达康与逵。我羡青田鹤，山林自栖迟。操尚虽不同，意气深相知。所贵德业隆，守道识盈亏。相期各勉力，勿为俗子嗤。
钱唐遣怀
作者：刘琏
朝代：明

江风吹浪雨冥冥，云暗春山雾压城。箭镞不随钱氏没，黍苗还向宋陵生。海门潮击千年恨，渔浦帆开万里情。昔日繁华总徂谢，苍茫流水乱蛙鸣。
隘头山
作者：刘琏
朝代：明

杖策跻绝壁，徒步穿远林。木叶泫清露，晓气光沈沈。白云拥涧谷，浩若沧溟深。数峰出青翠，秀色倩人心。间关林中鸟，和音奏鸣琴。芬菲道傍花，芳香袭幽襟。适意岂不乐，但恐岁月侵。越此即他乡，矫首空长吟。
题云林图赠伯琛
作者：刘琏
朝代：明

我家昔住苍山巅，竹树杳蔼当庭轩。有山竟日情不厌，时与白云相往还。迩来别家又三载，引领长望心悁悁。豫章曹君江海客，济时久习轩岐术。深情迥若彭蠡宽，逸气远与匡庐适。偶然赠此云林幽，黛色烟光远相逼。采芝却忆商山翁，种杏自喜多阴功。良医良相各有志，岂与流俗论卑隆。伊余蹇拙无所似，好古每欲寻高踪。山中黄精倘或煮，幅巾裋褐期相从。
北帝宫
作者：刘琚
朝代：明

石门深锁几重重，独叩禅关印北宗。拔地三千空下界，离天尺五仰高峰。笔花入梦疑飘桂，砚水兴波信有龙。漫与山僧留半偈，题诗尚许碧纱笼。
游千山祖越寺
作者：刘琦
朝代：明
体裁：七言律诗

路入千山小径斜，林丘窈窕转周遮。岩松宿雾长浮翠，石涧流泉漾落花。远近峰峦飞崒嵂，高低台殿隐谽谺。共来不倦登临兴，阒寂真堪谢世哗。
二隐图
作者：刘琮
朝代：明
体裁：七言绝句

林下投簪二隐君，肯随浮世慕玄纁。坐来话到忘情处，回首青山起白云。
答陶友静
作者：刘琮玉
朝代：明
体裁：五言律诗

寒山陶处士，冰蘖自为心。石径幽花瘦，茅檐翠蔓深。卧听莺啭树，闲数鹊归林。不到芝城久，春来为苦吟。
东海波恬
作者：刘琯
朝代：明
体裁：七言律诗

地脉苍茫气艳阳，雷邦半属水云乡。烟开蜃市清如洗，白浪珠宫兆致祥。自有将军铜柱立，可无鲸鳄喷波扬。于今海晏伊谁任，天堑藩夷靖一方。
东溪驿
作者：刘瑞
朝代：明
体裁：七言绝句

登登山路高还下，馥馥香林浅又深。何处斜阳重回首，东溪寥落百年心。
播南吟
作者：刘瑞
朝代：明
体裁：七言绝句

水交箐里有猿啼，听罢令人思欲迷。闻说近来多虎迹，行人莫到夕阳西。
与王思夜坐
作者：刘瑞葵
朝代：明

太乙来过子政家，贫居何物是生涯。杖端吹著青藜火，照见寒梅一树花。
望东山
作者：刘瑞葵
朝代：明

望望东山岑，乔松十里阴。神游历其巅，白云振孤襟。有客仙者流，坐抚云门琴。空山多木叶，流水无古今。回头顾予笑，高谊予所钦。饮我紫霞杯，杯尽辄复斟。惠我千金言，不殊鸾凤音。泠然沃心骨，缅邈忘华簪。日夕寻归路，回望烟霞深。
三归台
作者：刘璟
朝代：明

一自西郊叹黍离，下堂交质事尤非。射钩既释当时忿，定霸应为万世师。海宇未驯周典则，江黄又见楚旌旗。可怜匡世经纶手，宁是偷安脉祸机。
东山草堂
作者：刘璟
朝代：明

草堂不与浣花同，移上东山出鲁峰。招隐短章吟白雪，读书长日对青松。莫言世上无鸣凤，却忆隆中有卧龙。可是苍生望安石，未应丘壑独从容。
东阡
作者：刘璟
朝代：明

西风归雁两悠悠，云白江空万里秋。天目山前粳稻熟，柴桑篱下菊花稠。
临清轩
作者：刘璟
朝代：明

渔翁结屋此江干，绿树阴浓白昼寒。满目云山诗思阔，入钩鱼鲤酒怀宽。
乌桓对酒
作者：刘璟
朝代：明

对酒乌桓国，多愁白发翁。家乡六千里，生计一丝风。净几閒清简，空囊老漆弓。幸逢烽火息，何必事奇功。
云山图
作者：刘璟
朝代：明

我昔游龙沙，极目但荒碛。回首青田山，缥缈片云隔。承恩偶归来，真趣契畴昔。故人有陈子，吏隐旷尘迹。示我云山图，一洗烦虑涤。雨馀新岚生，山湿翠欲滴。茅茨无俗驾，猿鹤惊朝夕。扁舟何处来，得非武陵客。先生高世心，讵可凡态测。长啸沧浪心，浩荡情靡极。
会稽姚节妇俞氏
作者：刘璟
朝代：明

整我绿绮琴，弹作孤凤凰。浮云为我结，白日为我黄。姚氏有令妇，义烈明秋霜。盛年失所天，感伤独徬徨。遗儿甫盈尺，姑嫜老高堂。杀身赴黄泉，置此谁扶将。古人贵全孤，念念焉能忘。鞠养力既殚，劳劳情靡极。贫病煎我怀，荼毒安可食。重念贞节妇，秉心金石坚。金石有销毁，妇心无变迁。奉姑尽孝养，教子穷青编。子兮善承志，力行迈儒先。业勤道自修，应诏班朝贤。荣身显二母，旌节其来宣。矢诗示将来，馀庆长绵绵。
倒垂梅
作者：刘璟
朝代：明

姑射仙人玉雪裳，骑龙飞下白云乡。逋翁老去孤山冷，千载西湖水色香。
偶成
作者：刘璟
朝代：明

先生未遂剡溪游，长想鹅湖泛小舟。此日秋风归兴发，濯缨垂钓思悠悠。
关山春色
作者：刘璟
朝代：明

关山春色浓于酒，远客思家日应久。那堪此际送归人，肠断河阳折杨柳。送君归，君今早去参庭闱。生前一日直千日，无使日后徒沾衣。
刘审理宅即事
作者：刘璟
朝代：明

今宵去人哭，明日居人歌。行止有分定，人生知几何。悠扬转蓬根，浩荡西北风。弱质任飘翻，栖息何时终。顾此增永叹，永叹情靡极。举酒欲饮之，持杯三太息。有生同此怀，幸会期无乖。张灯厉丝竹，我意君当谐。譬彼天上月，暂盈仍就缺。念之动遐思，忧心不遑掇。忧心曷能已，川流逝无止。大观亦齐物，讵谓私一已。
十五里荡
作者：刘璟
朝代：明

一叶轻舟落照中，开篷纵目竟长空。连塍禾黍横云绿，夹岸荷花照水红。新雁带秋来远浦，老龙拖雨过前峰。当时真意知心寡，长笛一声生晚风。
半崖秋水图
作者：刘璟
朝代：明

卷石巉岩蘸绿波，结盘古树挂藤萝。披图起我还乡兴，更欲乘风发棹歌。
双燕
作者：刘璟
朝代：明

双燕并秋风，雏成巢已空。徘徊不忍去，主人恩爱隆。秋风一何急，燕飞安所集。奋趐起高翔，南山且栖蛰。明年春风和，还向雕梁立。顾此兴我怀，浮生徒汲汲。
古意
作者：刘璟
朝代：明

苌弘殁已久，其血化为碧。坚贞逾琼玉，光耀贯奎壁。岂惟忠诚著，乃是元气积。冰霜恣销铄，劫火屡焚炙。不磷亦不缁，还为补天石。
古意寄卢省庵吴廷圭二首
作者：刘璟
朝代：明

昨夜起观星，北斗悬中天。牛女隔河汉，跬步不得前。东方有一士，披褐露两肩。积雪寒蓬庐，中心常泰然。高歌商颂篇，激烈浮云旋。士心亦何求，长为知者怜。妖蟆蚀明月，玉川欲刳之。惜无登天梯，涕泗空涟洏。哀哀卞和玉，恻恻鲁女葵。桓侯讳其疾，扁鹊乃见疑。长啸郭林宗，高风邈难追。
古意寄卢省庵吴廷圭二首·其一
作者：刘璟
朝代：明

昨夜起观星，北斗悬中天。牛女隔河汉，跬步不得前。东方有一士，披褐露两肩。积雪寒蓬庐，中心常泰然。高歌商颂篇，激烈浮云旋。士心亦何求，长为知者怜。
古意寄卢省庵吴廷圭二首·其二
作者：刘璟
朝代：明

妖蟆蚀明月，玉川欲刳之。惜无登天梯，涕泗空涟洏。哀哀卞和玉，恻恻鲁女葵。桓侯讳其疾，扁鹊乃见疑。长啸郭林宗，高风邈难追。
向无心下竺维那卷
作者：刘璟
朝代：明

浮屠清净世难伦，细行威仪总是真。方外未能无职事，人间应识有君臣。灵山一会闲缘了，劫石三生拂性纯。从此坦然云水客，木人花鸟度青春。
和王一柱韵
作者：刘璟
朝代：明

狩猎从恒卫，朋僚久别离。相思梁月梦，得意华堂诗。制作王刘俊，交情管鲍知。南山松与柏，贞操岁寒期。壮士怀忠烈，何曾惜别离。甘心苏武节，酷意李陵诗。白刃摧强敌，黄金赠故知。一成还报主，钟鼎永相期。
和王一柱韵·其一
作者：刘璟
朝代：明

狩猎从恒卫，朋僚久别离。相思梁月梦，得意华堂诗。制作王刘俊，交情管鲍知。南山松与柏，贞操岁寒期。
和王一柱韵·其二
作者：刘璟
朝代：明

壮士怀忠烈，何曾惜别离。甘心苏武节，酷意李陵诗。白刃摧强敌，黄金赠故知。一成还报主，钟鼎永相期。
咏鹦鹉和张纪善韵
作者：刘璟
朝代：明

西域珍禽解语声，高飞时展拂云翎。孝慈为禀淳和性，辩惠非求世俗听。舞罢毳衣栖琐殿，啄馀香稻立雕衡。上林鹰犬多如簇，独得君王御眼青。
垂纶轩
作者：刘璟
朝代：明

白发钓清渭，有志期经纶。羊裘坐苔石，未足辞故人。岂如衡茅下，投竿饵修鳞。名实两不入，足以全吾真。渔歌竹枝晚，水色桃花春。白鸥亦解事，荡漾来相亲。
墨菊
作者：刘璟
朝代：明

柴桑处士多佳致，种得幽花满石坛。月转南山秋夜寂，蹁跹玄鹤舞■岏。石边老树带霜枝，黄菊䙰褷竹叶稀。看尽却思彭泽令，清高不为岁寒移。
墨菊·其一
作者：刘璟
朝代：明

柴桑处士多佳致，种得幽花满石坛。月转南山秋夜寂，蹁跹玄鹤舞■岏。
墨菊·其二
作者：刘璟
朝代：明

石边老树带霜枝，黄菊䙰褷竹叶稀。看尽却思彭泽令，清高不为岁寒移。
多景凭阑
作者：刘璟
朝代：明

江山如画江南好，行子承恩到家蚤。从来京口盛繁华，登楼置酒看新花。沧波昨夜蛟龙雨，红日朝来照芳树。凭阑游目景无限，佳气茏葱时未晚。
天山行
作者：刘璟
朝代：明

天山雪花大如席，散洒穹庐作冰瓦。白日照不破，北风吹复垛。行边使者文皮裘，马足凌兢冰上游。仆夫苦寒步不进，王程未敢为稽留。天山戍士可奈何，斧冰作糜行负戈。虽无重裘禦寒冻，此地幸喜丰嘉禾。但愿盛时烽火息，将见年来足衣食。咨询民瘼使者事，当得边人时种植。
娄氏萝石轩
作者：刘璟
朝代：明

搆得轩居一径幽，青萝白石倚高秋。松床月转琴声远，丝蔓风回树影稠。屈子有时纫佩带，孙郎曾此漱琳球。时清不献和亲计，诗酒从容兴最优。
子陵台
作者：刘璟
朝代：明

不有飞龙白水乡，先生何处得徜徉。当时政事归台阁，千古丝纶占富阳。士节不随今世屈，客星聊为故人忙。扁舟吊古荒台下，流水閒云正渺茫。
孤鹤
作者：刘璟
朝代：明

一声清唳九天闻，羽族丛中少似君。赤壁夜来惊醉客，缑山朝下伴閒云。高飞懒逐乘轩侣，遐引慵随啄腐群。只影蹁跹天宇阔，俯观人世正纷纷。卓荦高情世共闻，还丹独就有仙君。归来辽海栖华表，飞过箫台拂綵云。远俗只宜寻凤友，可人应自出鸡群。有时刷羽高松顶，不把空拳解世纷。
孤鹤·其一
作者：刘璟
朝代：明

一声清唳九天闻，羽族丛中少似君。赤壁夜来惊醉客，缑山朝下伴閒云。高飞懒逐乘轩侣，遐引慵随啄腐群。只影蹁跹天宇阔，俯观人世正纷纷。
孤鹤·其二
作者：刘璟
朝代：明

卓荦高情世共闻，还丹独就有仙君。归来辽海栖华表，飞过箫台拂綵云。远俗只宜寻凤友，可人应自出鸡群。有时刷羽高松顶，不把空拳解世纷。
寄葆光子偈
作者：刘璟
朝代：明

秋雨高槐噪暮蝉，芸窗书客思悠然。时危已幸身无辱，性达何忧路未便。鱼蠹入书循简缺，蛛丝有网遍窗延。此时一物无相染，莫是渠家得趣禅。
寄题西湖
作者：刘璟
朝代：明

西湖物色四时春，罗绮香风伴醉人。莫向登临重回首，六桥西畔更伤神。
寓轩
作者：刘璟
朝代：明

浮云处空山，飘摇无定时。人生如转蓬，聚散何能期。凉风起天末，光景东南驰。谁知故乡客，良会江之湄。轩窗一何净，高柳青依依。新醪散烦襟，蟹螯亦复持。醉卧光月白，天宇浮涟漪。鸡鸣上马去，回首成凄其。寓形复恋□，所愧达士知。卓哉南华子，千载真吾师。
小景
作者：刘璟
朝代：明

千岩耸空翠，万壑争飞流。达人远尘俗，于焉搆危楼。仗策有高士，同志宁相求。拂桐操孤鸾，知者竟千秋。
小景扇面
作者：刘璟
朝代：明

翠老双松枫叶红，钓丝摇曳半江风。云山万叠归程稳，莫使羊裘入画中。
小米小景
作者：刘璟
朝代：明

疏峰矗苍笋，密林成翠幄。高人在深处，何以寻芳躅。采芝青溪滨，钓鱼青溪水。不慕磻溪名，莫洗颍川耳。
小米小景·其一
作者：刘璟
朝代：明

疏峰矗苍笋，密林成翠幄。高人在深处，何以寻芳躅。
小米小景·其二
作者：刘璟
朝代：明

采芝青溪滨，钓鱼青溪水。不慕磻溪名，莫洗颍川耳。
小翎毛
作者：刘璟
朝代：明

长夏沉沉绿树阴，偶来栖息一珍禽。冰弦写得忘机操，应是高人识此心。
山水扇面
作者：刘璟
朝代：明

清溪道士神仙侣，独究羲文先后天。玄鹤一声云缥缈，满林松影落阶前。
山行同张纪善
作者：刘璟
朝代：明

度谷穿崖亿万重，龙门东下一川通。路逢驿使无梅信，地走山翁有雪踪。李老祠荒蒿没像，单于台古草连空。行人日暮向何处，戎马萧萧鸣北风。
幽石
作者：刘璟
朝代：明

桃花间竹柳垂阴，独坐茅亭啸玉琴。紫凤翱翔碧霄外，人间何必有知音。冉冉征途自不閒，云飞鸟倦亦知还。何如蓬荜韬光者，放浪形骸宇宙间。
幽石·其一
作者：刘璟
朝代：明

桃花间竹柳垂阴，独坐茅亭啸玉琴。紫凤翱翔碧霄外，人间何必有知音。
幽石·其二
作者：刘璟
朝代：明

冉冉征途自不閒，云飞鸟倦亦知还。何如蓬荜韬光者，放浪形骸宇宙间。
应诏谨赓御制赐晋齐诸将宴鹤鸣楼
作者：刘璟
朝代：明

扈从归来宴玉楼，九天雨露沛高秋。勋藏盟府蒙新宠，酒入忠肝洗旧愁。沙漠已平神略伟，乾坤再造圣功优。一时际会攀鳞翼，岂意微劳幸见收。
张宜中小像
作者：刘璟
朝代：明

琅玕出海底，潇洒脱尘俗。若人贞特姿，秀气清可掬。白鹤如小童，遗经仅盈轴。澹乎太古风，可使薄夫肃。
张宜仲宅即席
作者：刘璟
朝代：明

张公劝我酒，坐待更鼓鸣。谈笑席方促，仆夫催我行。岂惟恋杯酌，自是怀友生。相逢不放意，岁月空自惊。况此苦寒地，畴昔胡马营。吾侪夙多幸，生世遭盛明。秉笔事戎幕，弦诵歌升平。长踞佐奇画，亦足雄边城。听断实王略，献纳非吾能。昼驱校猎场，夕讲古壁经。暇日或相过，诗酒摅中情。可为知己道，难与俗子评。顾此宜秉烛，但恐河汉倾。抗手暂相谢，明当盍簪缨。
挥弦送鸿图
作者：刘璟
朝代：明

中散不偶世，养生以餐霞。立言傲汤武，有志追勋华。龙性不苟狎，凤仪繇德姱。挥弦送飞鸿，游意天之涯。下视凡俗子，曷啻？与猳。山阳一声雷，千载兴我嗟。故人抱贞操，遗世如尘瑕。披图见真境，言尽意逾赊。
挥弦送鸿图
作者：刘璟
朝代：明
体裁：古风

中散不偶世，养生以餐霞。立言傲汤武，有志追勋华。龙性不苟狎，凤仪繇德姱。挥弦送飞鸿，游意天之涯。下视凡俗子，曷啻�与猳。山阳一声雷，千载兴我嗟。故人抱贞操，遗世如尘瑕。披图见真境，言尽意逾赊。
晓发郑梁河闸出江得顺风纪行
作者：刘璟
朝代：明

西山挂月潮水生，风顺扁舟溯浪轻。黄家洋上过天阙，焦山口北望中？。地涌岩㠂镇溟渤，天生形势壮神京。晚凉泊掉龙潭渚，更喜沧江似掌平。
晓发郑梁河闸出江得顺风纪行
作者：刘璟
朝代：明
体裁：七言律诗

西山挂月潮水生，风顺扁舟溯浪轻。黄家洋上过天阙，焦山口北望中�。地涌岩㠂镇溟渤，天生形势壮神京。晚凉泊掉龙潭渚，更喜沧江似掌平。
暮云春树
作者：刘璟
朝代：明

云林积空翠，茅屋兴悠然。不来车马尘，独听飞崖泉。
暮宿德州壮屯
作者：刘璟
朝代：明

斜晖驱马憩孤亭，酾酒呼童慰客情。黄叶委堤秋水落，白蒿连野暮云平。颓垣破瓦前人宅，吠犬鸣鸡戍卒营。五十年来萧索尽，如今正好望时清。
月夜醉歌
作者：刘璟
朝代：明

夜坐初未阑，微醺为谁醒。月华满院落，长空荡秋影。我歌怀古诗，妙契心独领。冬裘复夏葛，自乐无妄逞。
月浦归帆
作者：刘璟
朝代：明

水宿周回厌辛苦，五两而今到南浦。平波映月摊玻瓈，家山只在山之湄。早知可望不可即，如何膝下无相离。今宵望月情正悲，明宵月炤高堂帏。
杂兴
作者：刘璟
朝代：明

白日皎中庭，风声振檐铎。英英阶下华，缤纷随风落。弱质同荏苒，风势何飘薄。南山有松柏，一年长一尺。十年枝干成，霰雪不能迫。久要见人心，贞脆在所择。
松鹤图
作者：刘璟
朝代：明

神仙骐骥解飞鸣，独立松巅刷羽翎。愧我承恩老山野，九皋清唳月中听。
柳阴祖帐
作者：刘璟
朝代：明

都门杨柳垂青阴，祖帐送行伤客心。黄鹂愁醉别情苦，白鸟鸣嘶离思深。欲把长条系春色，飞光如梭真可惜。临岐莫折杨柳枝，留取待君君早归。
梅花
作者：刘璟
朝代：明

不随桃李弄精神，独抱孤高意更真。玉骨冰肌姑射子，锦心绣口谪仙人。平安岁月宜交友，恬澹风光度劫尘。昨夜南枝初爆蕊，雪中争道见阳春。子建当年赋洛神，一时邂逅未为真。若知江上芳心客，岂慕岩阿艳质人。月冷香魂常入幕，天寒罗袜不生尘。建安风骨多豪俊，可惜无诗咏此春。试问江干老树神，寒花何事独纯真。诗仙去后无宾侣，禅友归来有主人。道向雪霜修白业，曾于劫火脱红尘。月中世界如银色，谁解清香带得春。夜泊长洲见水神，不修娇媚任天真。香飘老树风惊鹤，影入清江月近人。诗思若泉无杂虑，虚明如练绝纤尘。罗浮可到沧溟阔，料想应同此地春。玉蕊含章妙入神，雪中谁得似渠真。担头归计功成将，墙角生涯遁世人。青子作酸调鼎实，素娥凝笑却妆尘。罗浮风景都休话，最爱三冬一味春。潇湘江上雪中神，劲节寒花趣最真。守志汉宫辞辇客，报恩湘水泣珠人。瑶琴调转关山月，羌笛声催车马尘。清境皎然无滓翳，谁能识破此时春。江上梅花玉雪神，移栽山舍伴清真。不惟劲节陪残岁，更有新香送故人。玉堂学士才如海，天目高僧妙脱尘。试折一枝相问讯，百篇高兴不胜春。一声玉笛暗伤神，忽忆家山思倍真。塞北绝无同调客，江南多有赏音人。碧窗含影来寒月，绣阁浮香和暖尘。今日重游歌舞地，剩簪芳蕊为迎春。干如精铁老犹神，独秀江干胜玉真。香绽寒枝惊木客，珠生枯蘖骇鲛人。霜威未遂金笳调，阳气初吹玉管尘。残腊尚留芳意在，剩簪银烛照和春。靓妆高髻不为神，绰约仙姿自在真。岁晚长江无凤侣，天寒空谷有佳人。清香度水月笼影，□萼委堤风送尘。新叶渐抽青实小，人间正是艳阳春。
梅花
作者：刘璟
朝代：明

罗浮山人绝尘俗，晴曦映户香寒玉。澄江浅浸珊瑚柯，翠禽啼处阳和多。长空无云露天骨，满眼红光消积雪。锦囊索句招香魂，暗逐神飙度明灭。缟衣素袂乘玄冰，人间何处来飞琼。红妆偶被寿阳污，白质独契逋仙情。广平贞操天下重，蜂蝶无缘得矜宠。孤高丰度非凡种，对君清思如泉涌。
梅花·其一
作者：刘璟
朝代：明

不随桃李弄精神，独抱孤高意更真。玉骨冰肌姑射子，锦心绣口谪仙人。平安岁月宜交友，恬澹风光度劫尘。昨夜南枝初爆蕊，雪中争道见阳春。
梅花·其七
作者：刘璟
朝代：明

江上梅花玉雪神，移栽山舍伴清真。不惟劲节陪残岁，更有新香送故人。玉堂学士才如海，天目高僧妙脱尘。试折一枝相问讯，百篇高兴不胜春。
梅花·其三
作者：刘璟
朝代：明

试问江干老树神，寒花何事独纯真。诗仙去后无宾侣，禅友归来有主人。道向雪霜修白业，曾于劫火脱红尘。月中世界如银色，谁解清香带得春。
梅花·其九
作者：刘璟
朝代：明

干如精铁老犹神，独秀江干胜玉真。香绽寒枝惊木客，珠生枯蘖骇鲛人。霜威未遂金笳调，阳气初吹玉管尘。残腊尚留芳意在，剩簪银烛照和春。
梅花·其二
作者：刘璟
朝代：明

子建当年赋洛神，一时邂逅未为真。若知江上芳心客，岂慕岩阿艳质人。月冷香魂常入幕，天寒罗袜不生尘。建安风骨多豪俊，可惜无诗咏此春。
梅花·其五
作者：刘璟
朝代：明

玉蕊含章妙入神，雪中谁得似渠真。担头归计功成将，墙角生涯遁世人。青子作酸调鼎实，素娥凝笑却妆尘。罗浮风景都休话，最爱三冬一味春。
梅花·其八
作者：刘璟
朝代：明

一声玉笛暗伤神，忽忆家山思倍真。塞北绝无同调客，江南多有赏音人。碧窗含影来寒月，绣阁浮香和暖尘。今日重游歌舞地，剩簪芳蕊为迎春。
梅花·其六
作者：刘璟
朝代：明

潇湘江上雪中神，劲节寒花趣最真。守志汉宫辞辇客，报恩湘水泣珠人。瑶琴调转关山月，羌笛声催车马尘。清境皎然无滓翳，谁能识破此时春。
梅花·其十
作者：刘璟
朝代：明

靓妆高髻不为神，绰约仙姿自在真。岁晚长江无凤侣，天寒空谷有佳人。清香度水月笼影，□萼委堤风送尘。新叶渐抽青实小，人间正是艳阳春。
梅花·其四
作者：刘璟
朝代：明

夜泊长洲见水神，不修娇媚任天真。香飘老树风惊鹤，影入清江月近人。诗思若泉无杂虑，虚明如练绝纤尘。罗浮可到沧溟阔，料想应同此地春。
梅花屏诗赠均辅王颐斋
作者：刘璟
朝代：明

江梅吐奇芬，贞清岁寒色。画师为写真，识此心相得。凤尾拂寒玉，龙鳞绽仙葩。不有处士节，讵入山人家。江水不改色，梅花发隆冬。若识画师意，见此长年容。知心不在色，览德岂在香。持之赠故人，故心如许长。
梦校猎
作者：刘璟
朝代：明

生平常慕肉飞仙，马上论文佩两鞬。昨夜梦成孤枕上，满窗明月思蘧然。
次桂先生韵且酬之
作者：刘璟
朝代：明

承恩重喜到京华，无复边城满帽沙。凤阙退朝怀旧友，麟经开卷想名家。屋梁午夜看明月，秋水长天赋落霞。白雁衔来新制作，光辉璀璨上林花。
水仙花
作者：刘璟
朝代：明

婀娜仙姿江汉阿，宛疑月殿下嫦娥。翠翘弄影天风细，玉质浮香雨露多。交甫褰裳承委佩，思王按辔赋凌波。岁寒无愧盟三友，击节抒情为尔歌。
江市朝沽
作者：刘璟
朝代：明

舟人理缆朝欲开，入市旋买鹅黄醅。思君无奈愁千结，放怀须共倾金罍。酒薄愁多可奈何，船头红日浸江波。愿得风尘不惊怪，莫辞苦梗频经过。
淇园春霁
作者：刘璟
朝代：明

驻马淇园春正浓，三山云外耸芙蓉。武公去后琅玕少，霁色漪漪入画中。
清溪观寄王嵩涧道士
作者：刘璟
朝代：明

斋居每忆清溪观，乱石巉岩漱碧流。双井泉通三岛脉，万松声度九天秋。点易道人骖白鹤，吹箫仙子驾青虬。披云我欲寻真诀，愿借当年莲叶舟。
游赵川清安寺
作者：刘璟
朝代：明

当年龙战混玄黄，多少亭台变鹿场。蔓草翳阶空古迹，松肪落地老寒香。百年事业成凋换，千古神灵竟渺茫。此日登临重感慨，又逢葭琯复初阳。
焦山寺
作者：刘璟
朝代：明

焦公炼丹丹已成，飞剑直斩石公精。名山便作佛世界，庙食犹显神英灵。浮玉峰前苍隼集，吸江亭下碧涛平。花开花谢谁为主，潮去潮来似有情。
狂夫杂兴
作者：刘璟
朝代：明

夜雨垂檐共烛光，十年湖海思茫茫。谁知一醉忘形外，究竟狂夫到底狂。不著虚空不染尘，无能无事养閒身。开窗坐对门前树，一雨经时绿意新。
狂夫杂兴
作者：刘璟
朝代：明

平生适兴多閒话，付与时人作浪猜。一酌曹溪知水味，白云无意若为来。梅雨翛翛润气蒸，满山新绿白云凝。小窗对客看书罢，意外榴花照眼明。
狂夫杂兴·其一
作者：刘璟
朝代：明

夜雨垂檐共烛光，十年湖海思茫茫。谁知一醉忘形外，究竟狂夫到底狂。
狂夫杂兴·其一
作者：刘璟
朝代：明

平生适兴多閒话，付与时人作浪猜。一酌曹溪知水味，白云无意若为来。
狂夫杂兴·其二
作者：刘璟
朝代：明

不著虚空不染尘，无能无事养閒身。开窗坐对门前树，一雨经时绿意新。
狂夫杂兴·其二
作者：刘璟
朝代：明

梅雨翛翛润气蒸，满山新绿白云凝。小窗对客看书罢，意外榴花照眼明。
环清轩
作者：刘璟
朝代：明

绕屋流清水，非沽洗耳名。琴书怡雅志，风月足閒情。澄碧鱼堪数，繁阴鸟自鸣。馀生欣有托，宠辱莫相惊。
甘露寺多景楼
作者：刘璟
朝代：明

南连吴会北维扬，俯瞰江流万里长。甘露旧从天上落，庆云时傍日边翔。莺啼淑景园花媚，龙蛰清秋海气凉。前代英雄筹策处，至今人事几兴亡。
画梅华
作者：刘璟
朝代：明

幻住高僧在天目，赋得梅花鬼神服。至今诗句流人间，探幽讨赜无时閒。能画才人汤叔雅，又把花神重摹写。梅花本是无心物，刚被渠侬衒真假。画中之花无四时，壁间一见尤清奇。忽惊一月阴山雪，莫与西湖处士知。罗浮山中雪三尺，梅花倒垂龙尾枝。高人一见动清兴，精神入笔珠陆离。明窗展玩当晴曦，宛疑四壁生凉飔。羡君博雅好古谈，能使朽腐为神奇。
画竹
作者：刘璟
朝代：明

君不见，文湖州，长梢万尺寒飕飕。龙蛇入笔走风雨，墨派从此开源流。高公近学丹丘老，几根拂云清更好。珊瑚扶疏石上生，琅玕戛风硁有声。灵物特达不阿附，肯与百草同衰荣。陈郎取尚良有徵，秉节不移诚可矜，岁寒永结贞忠盟。
画葡萄
作者：刘璟
朝代：明

忽疑前夜风雨急，苍苍乱木蟠虬龙。枯藤老骨化不去，络索倒垂烟露空。葡萄子熟边草秋，葡萄酒熟雪成毬。将军烂醉？毹月，士卒惊寒入敝裘。
画葡萄·其一
作者：刘璟
朝代：明

忽疑前夜风雨急，苍苍乱木蟠虬龙。枯藤老骨化不去，络索倒垂烟露空。
画葡萄·其二
作者：刘璟
朝代：明

葡萄子熟边草秋，葡萄酒熟雪成毬。将军烂醉？毹月，士卒惊寒入敝裘。
画葡萄·其二
作者：刘璟
朝代：明
体裁：七言绝句

葡萄子熟边草秋，葡萄酒熟雪成毬。将军烂醉�毹月，士卒惊寒入敝裘。
盘谷八咏 其一 鸡山晓色
作者：刘璟
朝代：明

何年天星下，化此金鸡峰。峨冠耸危石，翠羽森长松。旋如展翎翅，峙如决雌雄。初瞰接曙色，姿味多奇踪。虽无司晨唱，晦明若先容。谁将翚飞搆，来此披蒙茸。临窗契玄理，晤言怀宋宗。
盘谷八咏 其七 松矶钓石
作者：刘璟
朝代：明

长松冠幽石，坡陀成钓矶。境閒众妙集，地胜红尘稀。携壶时一往，垂纶泛涟漪。得鱼已忘钓，对客应无机。澄波碧天影，绿阴西日晖。一身澹无营，万钟亦何为。醉馀步山月，明晨渡来嬉。
盘谷八咏 其三 北坞松涛
作者：刘璟
朝代：明

北坞邃且深，山峻路迤？。松林积空翠，灵□□盈耳。忽疑风雨交，溟渤惊涛起。初喧或乍息，翕绎互宫徵。咸池激清波，牙期聆流水。铿浤信奇音，浩荡绝尘涘。长啸列禦寇，云车奋高轨。
盘谷八咏 其三 北坞松涛
作者：刘璟
朝代：明
体裁：古风

北坞邃且深，山峻路迤�。松林积空翠，灵□□盈耳。忽疑风雨交，溟渤惊涛起。初喧或乍息，翕绎互宫徵。咸池激清波，牙期聆流水。铿浤信奇音，浩荡绝尘涘。长啸列禦寇，云车奋高轨。
盘谷八咏 其二 龟峰春意
作者：刘璟
朝代：明

振策陟龟峰，极目散烦襟。扳萝越巘崿，观奇拥嵚岑。气和濯柔荑，景淑悦鸣禽。淡薄白日辉，游漾轻云阴。予情亦何欲，物理谅可寻。芳菲三春意，赑屃千年心。持此较贞脆，因之寄知音。
盘谷八咏 其五 双涧秋潭
作者：刘璟
朝代：明

源深涧萦纡，合流汇澄碧。参差藻荇敷，萧散蒹葭辟。雁来天宇清，龙蛰暄气寂。濯缨枕长流，刺齿漱幽石。高踪蹑前修，迈志追畴昔。心虚宠辱忘，性达骄吝什。浩歌乐馀閒，邈焉尘外迹。
盘谷八咏 其八 竹径书斋
作者：刘璟
朝代：明

良田遗子孙，勤俭躬耒耜。牙签积高架，进修饰行止。书窗竹径中，高举远朝市。皋比坐明师，几席罗弟子。清虚见真心，静默臻妙理。济济青衿翔，振振忠贤起。竹花缀嘉实，雏凤徵斯美。
盘谷八咏 其六 三峦夜月
作者：刘璟
朝代：明

太虚荡无形，夜静境愈现。开窗对三峦，明月皎如练。露华光灼烁，众绿郁葱茜。憩心暂徘徊，飞光疾流箭。悠悠大瀛海，寂寂广寒殿。神仙邈已远，灵药不可见。桂树秋风多，使我心眷眷。
盘谷八咏 其四 西冈稼浪
作者：刘璟
朝代：明

开轩临西野，禾稼盈我眸。西冈度微风，高浪涌崇丘。扬扬翠云起，滚滚清澜浮。虽无乘槎事，恍若睹瀛洲。大哉化育功，沛然和泽周。黍稌两穫宜，岁工期有秋。含哺颂帝德，长年乐无忧。
盘谷八咏·鸡山晓色
作者：刘璟
朝代：明

何年天星下，化此金鸡峰。峨冠耸危石，翠羽森长松。旋如展翎翅，峙如决雌雄。初瞰接曙色，姿味多奇踪。虽无司晨唱，晦明若先容。谁将翚飞搆，来此披蒙茸。临窗契玄理，晤言怀宋宗。振策陟龟峰，极目散烦襟。扳萝越巘崿，观奇拥嵚岑。气和濯柔荑，景淑悦鸣禽。淡薄白日辉，游漾轻云阴。予情亦何欲，物理谅可寻。芳菲三春意，赑屃千年心。持此较贞脆，因之寄知音。北坞邃且深，山峻路迤？。松林积空翠，灵□□盈耳。忽疑风雨交，溟渤惊涛起。初喧或乍息，翕绎互宫徵。咸池激清波，牙期聆流水。铿浤信奇音，浩荡绝尘涘。长啸列禦寇，云车奋高轨。开轩临西野，禾稼盈我眸。西冈度微风，高浪涌崇丘。扬扬翠云起，滚滚清澜浮。虽无乘槎事，恍若睹瀛洲。大哉化育功，沛然和泽周。黍稌两穫宜，岁工期有秋。含哺颂帝德，长年乐无忧。源深涧萦纡，合流汇澄碧。参差藻荇敷，萧散蒹葭辟。雁来天宇清，龙蛰暄气寂。濯缨枕长流，刺齿漱幽石。高踪蹑前修，迈志追畴昔。心虚宠辱忘，性达骄吝什。浩歌乐馀閒，邈焉尘外迹。太虚荡无形，夜静境愈现。开窗对三峦，明月皎如练。露华光灼烁，众绿郁葱茜。憩心暂徘徊，飞光疾流箭。悠悠大瀛海，寂寂广寒殿。神仙邈已远，灵药不可见。桂树秋风多，使我心眷眷。长松冠幽石，坡陀成钓矶。境閒众妙集，地胜红尘稀。携壶时一往，垂纶泛涟漪。得鱼已忘钓，对客应无机。澄波碧天影，绿阴西日晖。一身澹无营，万钟亦何为。醉馀步山月，明晨渡来嬉。良田遗子孙，勤俭躬耒耜。牙签积高架，进修饰行止。书窗竹径中，高举远朝市。皋比坐明师，几席罗弟子。清虚见真心，静默臻妙理。济济青衿翔，振振忠贤起。竹花缀嘉实，雏凤徵斯美。
石门洞
作者：刘璟
朝代：明

洞天山水最清奇，架壑连岩结构危。石径云深荒蔓草，野林霜晓熟棠梨。入山却下听猿泪，看瀑长吟谢客诗。夜宿群峰最高处，俯看星宿列珠玑。
矾山道中过桑园渡
作者：刘璟
朝代：明

矾山东下桑园渡，春水初生日正融。雁影飞穿杨柳外，马声嘶过杏花中。谁云塞北风沙异，却与江南景物同。最喜皇恩加四远，且将耕牧训边农。
碧虚清趣
作者：刘璟
朝代：明

白涧含清光，宴坐夜方寂。起视天宇宽，月明露花滴。长明宇宙间，万虑我何有。充饥首阳薇，适兴柴桑酒。
碧虚清趣·其一
作者：刘璟
朝代：明

白涧含清光，宴坐夜方寂。起视天宇宽，月明露花滴。
碧虚清趣·其二
作者：刘璟
朝代：明

长明宇宙间，万虑我何有。充饥首阳薇，适兴柴桑酒。
示李得阳
作者：刘璟
朝代：明

赠汝并州百鍊刀，一刀削净杂劳嘈。内心无喘诸缘息，赢得清閒趣最高。
神马图
作者：刘璟
朝代：明

矫矫神骏天下稀，丰格拔萃尤充肥。奚官牧放顺天性，腾跃不受靮与羁。一朝良造思控驭，命驾千里雷霆飞。何年深宫万几暇，尺素模写侔天机。何不写岐阳，比物齐四骊，宪章文武张纲维。又不写临淮破贼中潬下，呵叱铁骑摧长围。帝王所尚在远略，屑屑形似将奚为。吾皇圣神驭寰宇，讨论治道无娱嬉。梯航万国尽臣服，独放枭骑阴山陲。谋臣猛将欲奋击，皇仁未忍苍生疲。天闲龙种几千万，蕃息郡县连郊畿。愿选此类数万疋，扫取遗裔成功归。漠北无复烟尘飞，一劳永逸苏疮痍。
种竹斋
作者：刘璟
朝代：明

琅玕出海底，枝叶何扶疏。劲节贯冰雪，秀色凌云衢。美人爱之不能舍，斸根封植当庭隅。嘉实须期待鸾凤，长竿直欲钓鲸鱼。门无俗客书几閒，清风环佩声珊珊。令人脱凡骨，神游入玄关。蓬莱只咫尺，谁谓难跻攀。虚心可以通妙道，正气自足超尘寰，葛陂变化良非难。
端午宣城有感
作者：刘璟
朝代：明

屈子思存楚，何心事佞臣。九歌长慷慨，千载愈悲辛。抱石知无益，摅辞愿有陈。其人虽已矣，气与太初邻。
红梅
作者：刘璟
朝代：明

罗浮仙子住江皋，醉把胭脂染素袍。昨夜云旂降王母，错疑千树熟蟠桃。
结袜子
作者：刘璟
朝代：明

贫贱可肆志，富贵难骄人。君不见昔周文武称明君，俯身释旄今古闻。貔貅同心勇如云，戎衣耆定天命新。又不见释之长跪奉王生，子房圯桥功业成。圣贤豪杰事如此，礼义结人同一轨。
膝王阁
作者：刘璟
朝代：明

帝子去已久，楼阁何峥嵘。只见丹青景，不闻歌吹声。
舵楼晚饭
作者：刘璟
朝代：明

大艑乘流驶若轻，秦淮浩荡夕阳明。行人晚饭舵楼底，月中喜见黄河清。瓷碗乘来香玉粒，瑩圆疑是鲛人泣。思欲报恩抚长铗，水底鱼龙作人立。
舵楼晚饭
作者：刘璟
朝代：明
体裁：古风

大艑乘流驶若轻，秦淮浩荡夕阳明。行人晚饭舵楼底，月中喜见黄河清。瓷碗乘来香玉粒，莹圆疑是鲛人泣。思欲报恩抚长铗，水底鱼龙作人立。
芦雁
作者：刘璟
朝代：明

鸿雁飞时塞草秋，风沙飒飒使人愁。因君为报江南信，苏武天山雪满头。天目山前粳稻秋，西风归雁影悠悠。月明何处云罗远，浩荡湖波水满洲。
芦雁·其一
作者：刘璟
朝代：明

鸿雁飞时塞草秋，风沙飒飒使人愁。因君为报江南信，苏武天山雪满头。
芦雁·其二
作者：刘璟
朝代：明

天目山前粳稻秋，西风归雁影悠悠。月明何处云罗远，浩荡湖波水满洲。
花底杂歌
作者：刘璟
朝代：明

江城雨后花蒙茸，离筵一曲情正浓。冰丝戛桐泣孤凤，流徵激楚随飞龙。悠悠车马秦淮道，多少残红委芳草。行人觐省须早归，君亲恩义难两违。
荔枝图
作者：刘璟
朝代：明

海青使臣驰驿传，昼夜能行一千里。谁想骊妃欢笑中，黍离悲歌已盈耳。
萧太后红城
作者：刘璟
朝代：明

榆林塞下旧红城，四面寒泉彻底清。行殿昔留耶律驾，断桥曾驻乞颜旌。蛟龙戏水当年事，赑屃埋蒿此日情。立马林皋一回首，群鸦飞处夕阳明。
葵阳轩
作者：刘璟
朝代：明

紫凤翔九霄，众鸟从之飞。白日丽中天，万汇仰光辉。倾心附阳德，有美园中葵。奇花发五色，绿叶何萋萋。君子秉至德，尚友安可遗。张公江海士，道义腴而肥。训戎塞北地，疋马从驱驰。寸心慕葵阳，大椽悬轩楣。所以顷刻次，俨如对彤墀。忠信有如此，钟鼎诚相宜。愿子厚自勖，慰我清风诗。推诚辅仁主，千秋以为期。
访皇甫廷玉不遇
作者：刘璟
朝代：明

相遇仍论不相识，知心只在心相得。白鸥浩荡谁能驯，达生不羁忘要津。应龙天飞，威凤霄翔。犗饵不能致，罻罗讵能张。拂我梧桐，调我冰丝。与君歌作阳春曲，孤云为我徘徊飞。湖波不惊澹寒日，时闻妙香满虚室。乔松积翠老贞姿，芳兰含情媚幽质。心怀君兮君不归，君出门，理棹摇斜晖。明朝倘遂相思意，迟君只在华溪湄。
诗二首
作者：刘璟
朝代：明

迷时只欲寻师度，悟了原来自放船。十里芰荷风景好，一天星月水光鲜。乘流摇曳无拘碍，顺势开帆绝妄牵。大众此时齐到岸，侬家把舵莫迁延。底事推牛集万人，慈航一叶可通津。秋空月皎江声寂，春雨潮平水色新。作浪蛟龙休恋怪，忘机鸥鸟自相亲。此心浩荡无羁绊，不记芦花浅水滨。
诗二首·其一
作者：刘璟
朝代：明

迷时只欲寻师度，悟了原来自放船。十里芰荷风景好，一天星月水光鲜。乘流摇曳无拘碍，顺势开帆绝妄牵。大众此时齐到岸，侬家把舵莫迁延。
诗二首·其二
作者：刘璟
朝代：明

底事推牛集万人，慈航一叶可通津。秋空月皎江声寂，春雨潮平水色新。作浪蛟龙休恋怪，忘机鸥鸟自相亲。此心浩荡无羁绊，不记芦花浅水滨。
谩兴三首
作者：刘璟
朝代：明

乾鹊堂前鸣，西风过篱落。粲粲黄金华，含香为谁托。白日光皎洁，载籍满高阁。顾此亦奚为，长歌入寥廓。偶来苕溪游，便作苕溪客。寻得菊花栽，开我窗前色。我身亦何营，景会心自适。百年谅如此，乐矣何所迫。荡荡白日光，照我窗前竹。竹枝自潇洒，竹叶自鲜绿。霜浓色不悴，生意如可掬。植物有若斯，况乃昆山玉。人生天地间，谅非形所局。苟能遂直道，至乐恒自足。
谩兴三首·其一
作者：刘璟
朝代：明

乾鹊堂前鸣，西风过篱落。粲粲黄金华，含香为谁托。白日光皎洁，载籍满高阁。顾此亦奚为，长歌入寥廓。
谩兴三首·其三
作者：刘璟
朝代：明

荡荡白日光，照我窗前竹。竹枝自潇洒，竹叶自鲜绿。霜浓色不悴，生意如可掬。植物有若斯，况乃昆山玉。人生天地间，谅非形所局。苟能遂直道，至乐恒自足。
谩兴三首·其二
作者：刘璟
朝代：明

偶来苕溪游，便作苕溪客。寻得菊花栽，开我窗前色。我身亦何营，景会心自适。百年谅如此，乐矣何所迫。
赠张才仲
作者：刘璟
朝代：明

君不见江东王谢家子弟，骨格风流皆济济。流风遗俗传至今，故家文物众所钦。会稽名山神禹迹，东山兰亭声藉藉。英芝家世袭忠贞，儿孙文雅长相承。葵阳病翁称老拙，才仲犹孙更清彻。冰壶玉露殊森爽，清庙朱弦应疏越。我一见之心则悦，酌以清酒诲以说。亹亹听我谦罄折，知其中平无妄蹶。他时叔长必登□，愿无自满更磋切。著鞭奋迅追前辙，赠言有尽意未辍。
赠松阳陈希曾先生
作者：刘璟
朝代：明

接舆叹凤德，宣尼感祥麟。狂圣虽不同，明哲俱全身。达生贵无我，和光混埃尘。斯文苟不丧，美璞终见珍。泰运属明圣，彤庭布纯仁。高冈赓鸣和，深渊跃潜鳞。子何固山泽，不念苍生屯。愿施素所蕴，骑箕补星辰。不然当大饮，莫负头上巾。不作仙与佛，不誉墓中人。坦荡宇宙间，长与元气亲。
赠沈思善
作者：刘璟
朝代：明

沈生壮游今几年，复回故山看画船。西湖新水碧于酒，岳坟古树青含烟。陶情经史三千卷，得意诗词数百篇。眼底风光真可乐，尽将穷达付苍天。
赠缪仲安之江西都司省亲
作者：刘璟
朝代：明

之子游南服，莎堤正莫春。骅骝驰远道，彩鹢泛通津。大阃严君重，高堂白发新。行当崇令望，孝子即忠臣。
赠骆指挥画马
作者：刘璟
朝代：明

骆将军，貌得天马无比伦。双瞳焰烁四蹄疾，踏破沙漠千重云。只今暂向江南去，飞控天衢蹑香雾。回头北扫边尘空，策勋独对明光宫。
送卢省庵还天台省亲分题得黄金台
作者：刘璟
朝代：明

黄金台，何峥嵘，一时事业千秋名。燕昭发愤雪雠耻，筑台堆金致贤士。当年豪杰非一人，乐生独步凌青云。庙谟已定义师出，电扫齐城不终日。耻已雪，功垂成，君王忽逐神仙行。后王信间轻易置，乐君纳履全高义。三军解体从此始，荒台寂寞秋风起。我今送行人，过此金台下。怀古复长思，持杯仍驻马。驻马送君歌我诗，羡君才学尤清奇。推诚辅主当及时，铭功钟鼎诚所宜。如何遽作昼锦归，高堂有母白发垂。主恩赐告得时省，绝胜望云增怀悲。送君去，期君来。笼中药物不可缺，北辕早趁宾鸿回。黄金台，亘长空，君臣契合今古同。经纶济世须实学，丈夫当慕真英雄。
送张南宾还会稽
作者：刘璟
朝代：明

越吟羁客久思家，鞍马西风别路赊。归到故园行乐处，逢人应自说龙沙。河梁分手客还家，秋水淊淊去泛槎。万里关山鸿雁影，三吴云水白蘋花。
送张南宾还会稽·其一
作者：刘璟
朝代：明

越吟羁客久思家，鞍马西风别路赊。归到故园行乐处，逢人应自说龙沙。
送张南宾还会稽·其二
作者：刘璟
朝代：明

河梁分手客还家，秋水淊淊去泛槎。万里关山鸿雁影，三吴云水白蘋花。
送张纪善还越省亲分题得居庸关
作者：刘璟
朝代：明

居庸关南杨柳青，居庸关北严霜零。惟天设险限南北，寒暄异候差难评。长风扬沙声震地，行人驻马伤心情。我来守边久寒暑，风沙习惯无嫌憎。圣神御宇时升平，燕然不见烽火惊。曳裾王门称老生，抒词吐论芝兰馨，期与邹马争先鸣。张公清如玉壶冰，春花秋实二美并。殷彝周鼎置宗庙，天球河图罗大廷。至宝得所乃为贵，公今地位宜成名。与公同看天宫榜，于今六载趋承明。久要愈见心似铁，不为夷险逾坚贞。男儿忠孝若輗軏，失一不可驰周行。近来谒许省□□，□西行李催归程。故乡昼锦人所荣，高堂寿母犹康宁。宦游如此诚称意，君恩较重丘山轻。送公居庸关下路，赋诗愧我参群英。行当及早趋幕府，谋谟庶务期经营。
送戎医玉液子徐文显还欈李
作者：刘璟
朝代：明

平生报恩剑三尺，断骨绝咽难更索。要觅仙人不死方，涤肠浣胃续筋脉。求之不得中心焦，遍访蓬莱海波隔。徐生家世习轩岐，方术流传著今昔。能将折肱作完臂，更使残支成好骼。操持运用还本初，荣卫流通肌肉怿。仁王镇边经百战，置之幕下防肘腋。军中累见收奇功，刀瘢箭痕随手白。有卒修城颓石格，股骨如糜肉如磔。仁王命生返其魂，如墙观者皆辟易。生舒其筋按其折，付以良药束以帛。夹以薄板如简册，饮以神剂琼玉液。三日精魂乃安宅，将军坠马臂如擘。役夫当车□□迹，但逢徐生皆脱厄。往往效验难具述，曩时大将平姑苏，已闻妙手声烜赫。壮士冒力冲强敌，斫胫伤喉陷胸臆。长创洞中连弩射，铳筒喷弹飞炮石。碎首流肠鏖击？气息略续皆可绎。不使英雄命虚掷，沥血毁肤或青赤。立使平复无咄唶，范增怒发疽背迫。荀偃中军头若疡，仲由结缨能正色。倘若遇生可无踣，或云方技难远绩。小道恐泥诚下策，吾闻圣人至仁泽。昆虫草木犹爱惜，痈疽瘠环行或逆。宣尼于艺谅靡责，不然牛医之儿与剑客。安得升堂衣逢掖，徐生高艺真奇特。安常守分心自适，僻居远人人不识。立身端谨众所择，仁王至恩深且奭。俾归故乡悦亲戚，济人为心可医国，重之不异连城璧。
野斋
作者：刘璟
朝代：明

幽居萧散绝喧哗，恰似柴桑处士家。门径莓苔无俗客，池塘鼓吹有鸣蛙。冬青万树凝新蜡，春菜几畦开杂花。但得眼前风物好，尽将诗酒作生涯。
金山泊棹
作者：刘璟
朝代：明

金山屹立江中央，气通月窟连扶桑。舣舟一酌中？水，凡骨顿与飞仙翔。何年天宫堕天骨，峥嵘屹立鼋鼍窟。蓬莱距海三万里，想应亦在波涛里。
金山泊棹
作者：刘璟
朝代：明
体裁：古风

金山屹立江中央，气通月窟连扶桑。舣舟一酌中�水，凡骨顿与飞仙翔。何年天宫堕天骨，峥嵘屹立鼋鼍窟。蓬莱距海三万里，想应亦在波涛里。
钱王箭头
作者：刘璟
朝代：明

鸱夷作忠心不遂，嘘气声涛震天地。蛟龙逞欲乘其时，鼓涛奋浪随风飞。苍生为鱼都不顾，莫去朝来恣狂怒。后来壮士心不平，扩弩括机神鬼惊，飞矢一落江海宁。乾坤阖辟四百年，灵物不朽长贞坚。古称精诚贯金石，捍患庇民真伟绩，丈夫作事不虚掷。
长平戈头
作者：刘璟
朝代：明

君不见马服君，一朝东向朝三军。黄金市买好田地，心豪气溢雄如神。四十万人竟菹醢，残坑今有戈头在。龙鳞蛇文土花剥，锋利犹堪解盘错。想当前辈争北山，尔戈曾得挥其间，解围却敌如等閒。功成为龙，事偾为鱼，只在将军心卷舒。一人自智，万人钳口，群策驱驰竟何有。智谋完士牛随后，呜呼尔戈更入何人手。
门有车马客行
作者：刘璟
朝代：明

门有车马客，言自云中来。朔风吹雪送秋雁，白杨东下单于台。雁门之关何壮哉，楼烦石岭高崔巍。董君文武之长才，雄藩书诺称奇材。偶丁内艰归故里，终制三年犹撚指。风云又作从龙起，骐骥终当致千里。男儿有策须济时，定应前席陈谋为。奋身立功报明主，庙堂制胜须投机。好悬金印大如斗，分茅仍望家山归。临河送别金屈卮，南风锦帆去如飞。
陈太初画竹
作者：刘璟
朝代：明

危石涌坡陀，菉竹秀其颠。贞坚太古心，苍翠宜长年。古人重依附，今人自缠牵。陈公古君子，得意造化先。挥洒有神助，至今光彩鲜。我来偶披阅，却忆游淇园。武公不可作，妙际无遗筌。岂天不佑善，地气乃变迁。感之再三叹，赖有斯图传。愿持宝爱之，使比恂慄篇。精心励清操，孙子其相延。
隆庆州北平山神会寺废趾
作者：刘璟
朝代：明

昔年宝刹倚云根，半壁孤高露粉痕。叠巘插天苍隼立，群峰拔地白狼蹲。苔碑有字湮名姓，钟梵无声报晓昏。山下屯军新聚落，依稀烟火旧时村。
雕窝山
作者：刘璟
朝代：明

万叠苍山朔气浓，雪花开遍玉芙蓉。皂雕飞处青云近，骢马行时紫塞重。家在江南书万里，身居冀北禄千钟。生来自愧承恩厚，华发萧萧未策功。
雪山小景
作者：刘璟
朝代：明

几架茅茨蔽风雨，万重岩壑老云烟。开门长日无閒事，未必招提却是禅。
题云山图
作者：刘璟
朝代：明

君不见米南宫天下名，父子貌得潇湘晴云暗雨，千态万状清绝奇。当时尤物重连璧，高人名士往往争致之。或将模写广清玩，繇此真赝来群疑。此图何人所临拓，笔意精研若神合。山巃从兮云溶溶，其下若有藏蛟龙。深林杂树蔽亏隐茅屋，得非避世之士于此潜其踪。扁舟远在横桥东，沙头舣棹空秋风。飞云凛凛凋青枫，皋兰歇芳兮桂离其丛。王孙不归兮感予衷，滔滔逝者无终穷。云阳九疑何濛濛，摅中情兮附飞鸿，思王孙兮我心冲冲。
题兰
作者：刘璟
朝代：明

佳人爱写湘妃佩，千载犹凝翰墨香。昨夜春风透幽谷，悬崖高处意偏长。
题兰
作者：刘璟
朝代：明

幽兰蕴奇芬，绿竹秀空碧。岁晏将如何，君子介如石。幽谷长芳蕙，山林栖道心。独有高世士，可以为知音。
题兰
作者：刘璟
朝代：明

我行采幽兰，棘针挂我衣。呼童剪繁秽，两袖怀芳菲。卷石何崔嵬，幽兰自有芳。因兹笔端好，重上君子堂。
题兰·其一
作者：刘璟
朝代：明

幽兰蕴奇芬，绿竹秀空碧。岁晏将如何，君子介如石。
题兰·其一
作者：刘璟
朝代：明

我行采幽兰，棘针挂我衣。呼童剪繁秽，两袖怀芳菲。
题兰·其二
作者：刘璟
朝代：明

卷石何崔嵬，幽兰自有芳。因兹笔端好，重上君子堂。
题兰·其二
作者：刘璟
朝代：明

幽谷长芳蕙，山林栖道心。独有高世士，可以为知音。
题李苏泣别图
作者：刘璟
朝代：明

丈夫秉壮志，报国当及时。父兄并显列，游冶非吾为。奋身匈奴庭，仗节伸汉威。羝羊岂能乳，壮心终不移。自分喂豺虎，何意还京畿。降王昔吾友，话别增伤悲。白日自西匿，流波亦东驰。人心岂能一，街陌多交岐。萧萧茂陵树，种种冲冠丝。死生不相愧，忠贞有前期。念之感中怀，朗咏飞龙诗。
题梅
作者：刘璟
朝代：明

西湖处士骨已槁，高节至今长不老。铁树开花今几年，海水桑田几腾倒。铁树花何清，知心更有宋广平，我今为尔联芳名。
题洪钧朋山水卷
作者：刘璟
朝代：明

澄波不惊老蛟蛰，露白江空雁飞急。远山郁郁堆翠螺，林间蔀屋幽情多。扁舟一叶来渔蓑，王孙不归奈尔何。晴窗披图意无限，挥毫重赋沧浪歌。
题画山水
作者：刘璟
朝代：明

楼阁连甍锁翠微，白云容与翳窗扉。悬崖瀑水自今古，笑问何人解息机。
题竹
作者：刘璟
朝代：明

谁将天上琅玕树，栽向连湾绿水湄。岁晚江空鸾凤远，白云幽石自相宜。潇洒含风玉数茎，若何偏向石间生。贞心谅有夷齐识，耐惯冰霜老更青。
题竹·其一
作者：刘璟
朝代：明

谁将天上琅玕树，栽向连湾绿水湄。岁晚江空鸾凤远，白云幽石自相宜。
题竹·其二
作者：刘璟
朝代：明

潇洒含风玉数茎，若何偏向石间生。贞心谅有夷齐识，耐惯冰霜老更青。
题高先生画竹二首
作者：刘璟
朝代：明

忆昔江南时，追凉隐篁竹。静观生意妙，息我尘外躅。修干质尚柔，新叶阴始菉。披衣抚寒玉，逍遥散烦溽。十年塞北游，梦想结心曲。披图忽见之，潇洒畅心目。题诗谢客去，言尽意未足。高公妙笔墨，独得造化先。閒将北窗意，写入云华笺。中庭白日静，重阴亦蹁跹。赤霄舞孔翠，阊阖来飞仙。飘飘出尘态，岂为凡累牵。斯人隔山岳，企望心茫然。
题高先生画竹二首·其一
作者：刘璟
朝代：明

忆昔江南时，追凉隐篁竹。静观生意妙，息我尘外躅。修干质尚柔，新叶阴始菉。披衣抚寒玉，逍遥散烦溽。十年塞北游，梦想结心曲。披图忽见之，潇洒畅心目。题诗谢客去，言尽意未足。
题高先生画竹二首·其二
作者：刘璟
朝代：明

高公妙笔墨，独得造化先。閒将北窗意，写入云华笺。中庭白日静，重阴亦蹁跹。赤霄舞孔翠，阊阖来飞仙。飘飘出尘态，岂为凡累牵。斯人隔山岳，企望心茫然。
风亭别袂
作者：刘璟
朝代：明

春风送客皋亭下，话别殷勤袂宁把。别情苦多前路长，东西抗手高翱翔。何以赠子金玉章，惓惓思心实难忘。勉旃令望遵周行，舌柔齿脆慎行藏。
鸡鸣山
作者：刘璟
朝代：明

鸡鸣山，嶟峰峭壁何孱颜。北风吹雪积不住，猿狖罔敢来跻攀。浮屠古刹踞其顶，乃是人巧偷天悭。洋河急流走其下，石洞千佛藏其间。我来正值严冬月，祈寒作冰厚地裂。却疑南国青莲花，漏趁回阳逞奇绝。兹山壮丽雄边州，应有神灵护明灭。忆昔唐宗曾驻跸，忽听金鸡催晓日。迩来陡过七百年，古往今来事非一。事非一，可奈何，惟有名山长不磨。登高得句聊自慰，葡萄满注金叵罗。
鸡鸣山用前韵
作者：刘璟
朝代：明

鸡鸣古寺立岩嶅，败壁颓垣没野蒿。二水交流冰镜合，一峰独立石屏高。常疑尘雾如飞雪，又怪山风似怒涛。旧日但闻沙塞地，谁知身向此中遨。
鸡鸣山用前韵
作者：刘璟
朝代：明

鸡鸣山势壮边州，钟梵荒台在上头。独石下藏千佛洞，群峰中见两河流。路有碑阴题汉字，桥无阁道度梁辀。登临不用增惆怅，古往今来总一沤。
龙江送别图为何彦博赋
作者：刘璟
朝代：明

送客千里行，酌以一杯水。水清见真心，长江浩无涘。行子无定端，飘泊讵能止。昔时狼山道，今来白鹭洲。戎马厌驱驰，大舸良悠悠。云帆驾长风，溯浪如安流。安流发高兴，洞视寰宇间。中原莽榛棘，天地何漫漫。谁令封狼恣，强弧弛其弯。弯弧定有日，劝子毋燕昵。孝以报慈亲，忠当奉王室。浩浩以医国，调理能事毕。子今归故乡，为我谒上清。我愿仙道盛，不愿鬼道兴。勖哉老祖烈，毋使魔纵横。吾闻得仙士，恬淡以延年。早服重积德，浩劫虚皇前。子心已潇洒，应遇真师传。真诠贵冥搜，洞悟绝尘迹。火记一万周，白鹤载双舄。子其慎精鍊，行缀瑶池籍。
龙虎台
作者：刘璟
朝代：明

龙虎台前朔鸟飞，沙场倦客正南驰。閒云缥缈暮天远，落日苍茫叠嶂迷。草木尽沾新雨露，人民复睹汉官仪。庙堂已得安边策，老我登临好咏诗。
思亲行寄弟子通
作者：刘睿
朝代：明

今年八月来作客，出门倏忽日已百。自从二十走湖海，零落天涯几岑寂。几岑寂，重悲叹。亲在高堂望子还，子在长途衣亦单。准拟明年作官食君禄，归来共汝舞袖红斑斓。天目之山去天不盈尺，使我登之徘徊望乡国。吁嗟，胡不生羽翼？吁嗟，胡不生羽翼？
峄阳孤桐
作者：刘确
朝代：明
体裁：七言绝句

谁道孤桐不复鸣，高山流水自泠泠。到来和气浑如许，恍奏薰风静里听。
阙题
作者：刘礿
朝代：明

扪萝不足惮，策杖独言从。数里闻流水，双林过午钟。天花点石静，海树入窗重。梵理吾将达，因兹问法宗。
丁香花
作者：刘祖满
朝代：明

百结愁肠不可排，花开微两滴空阶。更闻帘外虫声唧，恼乱妆楼十二钗。
七夕
作者：刘祖满
朝代：明

堪笑东邻各女儿，声喧檐外斗蛛丝。经年莫织回文锦，试问天孙巧与谁。
与表妹蕙若舍奕话旧
作者：刘祖满
朝代：明

手谈心力拙，耳语口脂香。以旧相思告，将新嘉会忘。乡音方半改，卷发尚前妆。既见终疑梦，悬心犹未降。
五月初五家宴无荔嘲夫
作者：刘祖满
朝代：明

悔将来作岭南人，三百虬珠解误身。岂为楚臣沉绿水，不教妃子笑红尘。
五月端午偕女伴游海印
作者：刘祖满
朝代：明

雀航乘潮似渡泸，钗头轻挂辟兵符。珠遗汉浦谁家女，印解湘潭楚大夫。城撼怒涛摇粉堞，江吞斜日浸浮图。归来聊把诸姬问，适听莲歌记得无。
兰花
作者：刘祖满
朝代：明

九畹滋兮事亦奇，鼓琴谁解曲中词。林深日午春风起，空谷无人独秀时。
千叶桃花
作者：刘祖满
朝代：明

重台灼灼醉酴酥，叠锦堆霞胜画图。面忆马嵬妆堕后，此花还亦助娇无。
听文三娘鼓琴
作者：刘祖满
朝代：明

一叶向秋飞，文姬塞外归。冰弦调玉指，银烛蔼金徽。离燕随声度，吟龙叶韵微。未央今夜月，徒捣受降衣。
咏月寄外
作者：刘祖满
朝代：明

无端挂镜复张弦，遇缺缺兮圆自圆。赢得一身浑似我，当圆当缺在于天。
咏望夫石
作者：刘祖满
朝代：明

陟彼崔嵬望稿砧，愁容无古复无今。一峰屹立如人影，万劫难移匪石心。螺髻蓬飞青草乱，蛾眉煤画绿苔侵。归帆数遍穷消息，时听清猿两岸吟。
妆楼晓望
作者：刘祖满
朝代：明

绣阁花深日透迟，小桃才放两三枝。晓来谁泼遥岭翠，折柳燃煤学画眉。
宫人拈笔图
作者：刘祖满
朝代：明

倦倚西风十二楼，苦吟强半为悲秋。几回搦管题红叶，怕作良媒出御沟。
宫人拈笔图
作者：刘祖满
朝代：明

倦倚西风十二楼，苦吟彊半为悲秋。几回搦管题红叶，怕逐春泉出御沟。
宫人春睡图
作者：刘祖满
朝代：明

几度逢春几度愁，和衣閒卧晚妆楼。彊寻一枕承恩梦，为语鸡人莫报筹。
寄外
作者：刘祖满
朝代：明

桃花灼灼柳依依，书寄王孙归未归。亭院莺啼春又晚，援琴时奏雉南飞。
寄外
作者：刘祖满
朝代：明

椎秦博浪谓当车，消息传来事又虚。肯把壮心酬一切，莫将词赋吊三闾。怀中字减祢衡刺，袖里红啼贾谊书。海上钓鳌应有饵，可愁为客食无鱼。
小筑落成喜外杜门次韵
作者：刘祖满
朝代：明

混迹何妨木石居，幽栖时亦爱吾庐。客从蓬户题凡鸟，人在松窗辨鲁鱼。杞菊径荒成独往，草茅路长莫教锄。春深雨过苔痕滑，免顾梁王雪后车。
待旦
作者：刘祖满
朝代：明

不寐当明发，沿阶扫落红。晓风斜燕子，残月语鸡翁。炉冷衔金兽，灯寒缀玉虫。捲帘来曙色，抬镜若为容。
悼鹤
作者：刘祖满
朝代：明

珠树三花落更开，乘轩无复登此台。学成华表仙人去，莫作横江道士来。
拟闺词
作者：刘祖满
朝代：明

杜鹃啼血闹阳回，百日红侵石上苔。愁听孩儿歌白苧，日长春尽碧桃开。雀舌无停嗓杏林，柳腰宽褪石榴裙。橙黄橘绿无消息，卜尽金钱为此君。
拟闺词
作者：刘祖满
朝代：明

棠梨谁道可忘忧，百结原因鼓子愁。含笑邻家七姊妹，兰房夜夜合凉州。日午时阳露未乾，抚桐指甲怯春寒。葵心解语浑含笑，蝴蝶频飞觅合欢。灯盏擎花玉蕊寒，满天星斗瑞香残。粉团小玉无颜色，何必胭脂写牡丹。
拟闺词·其一
作者：刘祖满
朝代：明

杜鹃啼血闹阳回，百日红侵石上苔。愁听孩儿歌白苧，日长春尽碧桃开。
拟闺词·其一
作者：刘祖满
朝代：明

棠梨谁道可忘忧，百结原因鼓子愁。含笑邻家七姊妹，兰房夜夜合凉州。
拟闺词·其三
作者：刘祖满
朝代：明

灯盏擎花玉蕊寒，满天星斗瑞香残。粉团小玉无颜色，何必胭脂写牡丹。
拟闺词·其二
作者：刘祖满
朝代：明

日午时阳露未乾，抚桐指甲怯春寒。葵心解语浑含笑，蝴蝶频飞觅合欢。
拟闺词·其二
作者：刘祖满
朝代：明

雀舌无停嗓杏林，柳腰宽褪石榴裙。橙黄橘绿无消息，卜尽金钱为此君。
斥野燐
作者：刘祖满
朝代：明

临池耽访卫夫人，衙鼓铜龙已报寅。曲槛骋光金马影，画屏曦耀碧鸡燐。久将正气留天地，岂有文章泣鬼神。花际漫劳誇伎俩，燃犀曾照本来身。
春宵寄外
作者：刘祖满
朝代：明

萝月娟娟净，三星耿耿明。曲栏深睡犬，脩竹暗巢莺。
春日翠坳漫成
作者：刘祖满
朝代：明

不及窥园两月馀，石顽当户未经锄。风摇竹粉拖人面，昼永花泥落燕庐。渚芷乘春随意绿，鹤翎因两任情梳。虚堂寂历心逾静，坐听寒岩溜决渠。
朱叔母招同李郁李诸姊妹游北园
作者：刘祖满
朝代：明

北园之乐乐如何，花底藏阄石上歌。云破数峰浓似墨，风摇一水绿于罗。地烹甫里能言鸭，草乳羲之换帖鹅。醉插山花君莫笑，人生会少别离多。
杜鹃花
作者：刘祖满
朝代：明

醉态轻盈浥露斜，映山红火幕难遮。最怜阆苑春归后，九月重开二月花。
梅
作者：刘祖满
朝代：明

雪压疏林香满枝，夜深微露濯冰肌。巡檐未许尘心赏，惟有孤山处士知。
梅花
作者：刘祖满
朝代：明

寒梅昨夜花更发，今日因风落二三。莫教倚楼人弄笛，暂留春色驻江南。
清明
作者：刘祖满
朝代：明

万户千门柳色新，北邙荒草没麒麟。闺中未识先贤冢，惟向书堆拜古人。
登白云山
作者：刘祖满
朝代：明

乐事原因病得闲，烧香约伴共登山。蛟潜阴壑愁金锁，猿啸晴溪怨玉环。香积半藏青嶂里，梵声远出白云间。重来此地知何会，须记沿崖细菊斑。
秋信
作者：刘祖满
朝代：明

金风摇绣阁，玉露冷妆台。暑气萤流去，秋声雁带来。
秋夜寄外
作者：刘祖满
朝代：明

绣户三星动，虚庭一叶飞。萤流残暑退，雁带早凉归。班女悲藏扇，征人未授衣。病同黄菊瘦，谁复念鲈肥。
秋日思亲
作者：刘祖满
朝代：明

懒剌鸳鸯出绣房，攒眉长日对横塘。梦回乡国云常白，心到东篱菊已黄。淩鹤自鸣阴上唳，陆怀多负洞庭霜。夜来何处寒砧急，又向西风下数行。
素馨花
作者：刘祖满
朝代：明

翠积花田玉露繁，幽香微度近黄昏。浪传点额宫人魄，那解侬家侍女魂。
绣观音
作者：刘祖满
朝代：明

缨络幢幡斗巧工，绣成非色亦非空。慈容普向金针现，不尽婆心万缕中。
花朝戏以花名成诗
作者：刘祖满
朝代：明

春半枝头花尽开，会喧人扑蝶飞来。三眠杨柳风惊起，一睡梨花梦未回。脸上薄沽红杏雨，掌中尽覆绿荷杯。湘裙欲绣虞姬草，自剪梅罗带月裁。
荔枝
作者：刘祖满
朝代：明

岭南五月荔如丹，望若虬珠颗颗圆。叶带密云笼鹤顶，枝迎疏雨湿鸡冠。擘来崖蜜侵衣腻，嚼去琼浆溅齿寒。莫厌食多愁内热，红尘无复到长安。
虞美人花
作者：刘祖满
朝代：明

楚歌声唱霸图空，生许相从死亦从。血溅鸟江原上草，花开犹带泪痕重。
诀外与鸾儿
作者：刘祖满
朝代：明

飞琼曾报玉楼成，将驾青虬上玉京。三载未偿夫妇债，一年难尽母儿情。鹃辞蜀国仍称帝，鹤到辽城亦姓丁。去去不须伤往事，等闲捡点白云程。
谢李郁李古砚
作者：刘祖满
朝代：明

铜雀云封泽未乾，摛文墨海起汪澜。蟾蜍滴带阴山润，鸲鹆星分璧水寒。晋帝赐司麟笔重，王慈取并素琴端。不磷磨尽坚如许，敢作他山一石看。
谢黄嫂惠茶
作者：刘祖满
朝代：明

斜印遥封寄远情，品泉敲臼按经烹。卢仝未必相如渴，只爱清风两腋生。
送张夫人还楚
作者：刘祖满
朝代：明

满船箫鼓夕阳中，顷刻云山即万重。清泪下同三峡水，绪怀叠作九疑峰。今从跃鲤桥边别，后向华胥国里逢。挥手挂帆天际外，深闺何处问行踪。
送黄嫂从宦中州
作者：刘祖满
朝代：明

杨柳千条复万条，断肠攀折在今朝。剩枝不许黄莺坐，留结同心寄洛桥。
雁
作者：刘祖满
朝代：明

一声嘹呖动闺愁，顾影连翩直过楼。不分世途争冷暖，却从天外避春秋。书空漫借云为纸，草圣何怜月作钩。关塞久无持节使，上林休作致书邮。
集李年姒西园采菱
作者：刘祖满
朝代：明

蕴怀珠玉泛清波，采采旁人劝渡河。拉伴却回烟棹去，白蘋风急晓霜多。
靖节堂竹陈太夫人限韵命赋
作者：刘祖满
朝代：明

为爱庭前竹，猗猗曲槛中。孤高撑落日，劲直扫秋风。龙去投筇巧，鸾归制笛工。平生好修节，赖有此君同。
题画
作者：刘祖满
朝代：明

杨柳青青夹岸斜，绿蘋深处隐渔家。分明一幅桃源景，独少沿流几树花。
馈周小姐莲蓬却寄
作者：刘祖满
朝代：明

粉坠红销水殿香，西风摇动绿蜂房。也知心苦难成蜜，寄与云英捣玉霜。
雨中怀友
作者：刘祖衡
朝代：明
体裁：五言律诗

旅泊寒汀暗，朝来雨气消。风回潮逐舫，山静夜闻刁。白堕容频酌，王孙不可招。蛟关应咫尺，莫漫叹蓬飘。
龙山寺伏龙潭
作者：刘祖衡
朝代：明
体裁：七言律诗

龙山龙隐伏龙潭，龙德潜脩大壑南。海气飞时山障白，蜃烟消处水光蓝。渔人撒网然松火，贾客收帆近草庵。我亦倦游聊寄迹，夜来钟鼓礼瞿昙。
东湖女
作者：刘秩
朝代：明
体裁：古风

东湖女儿髻绾鸦，清晨结伴来西家。碧罗裁衫照秋日，香酥晕脸明朝霞。侬家住在大堤曲，几度采莲湖上宿。江南游客最关情，相思一夜秋波绿。
冬日即事
作者：刘秩
朝代：明
体裁：五言律诗

县邑干戈后，城空景寂寥。山寒云酿雪，江晚月通潮。壮士征衫薄，将军战马骄。只今边境上，谁是霍嫖姚。
和孔侍礼韵
作者：刘秩
朝代：明
体裁：七言律诗

百里京城接暮烟，依稀景物似秦川。楝花落处风飘树，鱼子来时水满田。贾客蒲帆天际落，野人茆屋树阴连。袖中閒却经纶手，拟向槎头钓巨鳊。
奉和石门梁先生原寄韵
作者：刘秩
朝代：明
体裁：七言律诗

挂冠归隐谢朝班，天阙龙鳞不复攀。林下一篷冬听雪，楼中半榻日看山。宦情流水苍茫外，诗思飞云缥缈间。几度相思清梦里，皤然鹤发映童颜。
寄秦文仲
作者：刘秩
朝代：明
体裁：七言律诗

高住娄东老岁华，近缘何事更移家。谢公昔办登山屐，张客今来泛海槎。沙浦寒霜肥紫蟹，野园秋雨熟黄瓜。五株笑傲游閒趣，三径归来看菊花。
懒拙诗为韩副使作
作者：刘秩
朝代：明
体裁：古风

陶侃勤运甓，君独以懒称。公输巧献技，又胡以拙名。一有为已病，况复懒拙并。无乃假其义，遂此旷达情。任懒非汲汲，守拙无营营。动止付天定，得失鸿毛轻。视彼流俗中，自然分浊清。
望夫矶
作者：刘秩
朝代：明
体裁：古风

望夫矶头石如虎，望夫矶下浪如鼓。于今不见望夫人，徒使行人感前古。行人心事莫悠悠，亦有佳人楼上愁。愿使此心如此石，行人远游归有日。
秣陵怀古三首
作者：刘秩
朝代：明

别家杨柳正依依，回首西风木叶飞。乡梦已随云北散，客心先逐雁南归。三秋边境仍烽火，九月征衫尚绤衣。莫向穷途叹牢落，料应青眼故人稀。秣陵风物近如何，兵后登临感慨多。云净石头秋嶂出，月明淮口莫潮过。离人暗滴青衫泪，商女空怀玉树歌。忽忆旧时骢马客，于今白发老山阿。酣酒狂歌思欲飘，久从江国驻兰桡。芙蓉隔浦听秋雨，杨柳长亭看晚潮。过客有时来问字，美人何处觅吹箫。题诗欲写殷勤意，搔首西风雁影遥。
秣陵怀古三首·其一
作者：刘秩
朝代：明
体裁：七言律诗

别家杨柳正依依，回首西风木叶飞。乡梦已随云北散，客心先逐雁南归。三秋边境仍烽火，九月征衫尚绤衣。莫向穷途叹牢落，料应青眼故人稀。
秣陵怀古三首·其三
作者：刘秩
朝代：明
体裁：七言律诗

酣酒狂歌思欲飘，久从江国驻兰桡。芙蓉隔浦听秋雨，杨柳长亭看晚潮。过客有时来问字，美人何处觅吹箫。题诗欲写殷勤意，搔首西风雁影遥。
秣陵怀古三首·其二
作者：刘秩
朝代：明
体裁：七言律诗

秣陵风物近如何，兵后登临感慨多。云净石头秋嶂出，月明淮口莫潮过。离人暗滴青衫泪，商女空怀玉树歌。忽忆旧时骢马客，于今白发老山阿。
裁衣行
作者：刘秩
朝代：明
体裁：古风

裁衣须裁短短衣，短衣上马轻如飞。缝须缝袖窄窄袖，袖窄弯弓不碍肘。短衣窄袖样时新，殷勤寄与从军人。愿郎着衣便弓马，破敌长驱古城下。明年佩印披紫绯，裁衣不比从军时。
赠淮安府知事兼寄经历
作者：刘秩
朝代：明
体裁：七言律诗

柏府驰声冠六曹，又加春色上恩袍。画船载雨过淮甸，莲幕迎风看海涛。王命祗今宽赋役，边庭从此息弓刀。到官烦语饶从事，欲寄新诗愧鲁皋。
野牧子卷
作者：刘秩
朝代：明
体裁：七言律诗

钓渭耕莘事若何，争如牧子住林阿。横吹短笛风欹笠，倒跨归牛雨湿蓑。海上啮毡持汉节，山中扣角起商歌。长途我亦归休者，更拟为樵入薜萝。
雪溪为高理问赋
作者：刘秩
朝代：明
体裁：七言律诗

一道清溪绕屋斜，朔风吹雪正交加。九天夜冻银河水，大地春回玉树花。寒透竹帘欺酒力，冰消石鼎煮茶芽。高人风致清如许，未逊山阴处士家。
题僧秀北宗竹深图
作者：刘秩
朝代：明
体裁：七言律诗

万个琅玕远俗氛，上人趺坐毕朝曛。秋阴覆地长疑雨，寒色浮空半是云。开径已看通窈窕，题诗频得挹清芬。东林净社如堪结，容我蒲团半席分。
黄甲洲
作者：刘稳
朝代：明
体裁：七言绝句

对酒坐邀黄甲胜，围棋敲动白云残。溪边野色迎渔艇，野外花阴覆鹖冠。
和荅岑雪厓
作者：刘稽
朝代：明
体裁：七言律诗

李膺门在少攀跻，自喜声华得与齐。老圃题诗秋赋菊，小窗读易夜燃藜。君应善学争鸣凤，我已差同欲化羝。今日相望浑不远，往来犹恨隔云泥。
招宝山
作者：刘穆
朝代：明
体裁：七言律诗

层冈仄径似升梯，极目东溟望欲迷。海阔翻嫌中土隘，山高疑与九霄齐。万年日月双丸弹，百里江湖一沼溪。圣代诸夷咸效顺，月明边徼息征鼙。
次前韵
作者：刘竑
朝代：明

古春迁谪地，每留贤者毂。风景渐为开，阳和变穷谷。花擅佳山水，悬河飞巉矗。最胜者崆峒，天遗评品目。迩来罗东川，梅月仝寄足。山灵识旷赏，镌崖破珠玉。我丘本邻峒，笑望徒心掬。古为西山梗，此山端染俗。此洞复何为，复托此山曲。宽衣通盗阻，不籍衷甲簇。固饶胸中兵，贤劳天所福。乃知由良人，匪一一廪禄。即戎国大事，庙算罔亵渎。行看武书馀，焚香一誓祝。
劝农
作者：刘答海
朝代：明

丈夫气轩昂，年少傲才雄。学书兼学剑，事异而志同。我本系汉胄，诗书素所攻。上马杖尺箠，为国击羌戎。
报主希卫霍，分旄树殊功。幸际升平时，脱剑并櫜弓。蓑笠漫扶犁，相约事春农。句芒土膏动，播种分稑穜
作者：刘答海
朝代：明

馌耕陇上来，原田望芃芃。日至观获刈，黍稷庆崇墉。乞此田家会，鸡豚宴社翁。嗟嗟何贵人，日羞大官饔。不解出一奇，太仓耗陈红。陶朱五湖去，千古仰高风。寄语世上人，得失寸心中。
题永慕堂为樊仲平
作者：刘素
朝代：明
体裁：五言律诗

江宁樊茂宰，亲殁孝思长。罔极恩难报，终身痛岂忘。椿株悲夜雨，萱草瘁秋霜。愧杀耰锄者，高风合远扬。
鹤林诗
作者：刘纲
朝代：明

鹤林羽士金门客，旧辟丹房炼琼液。手栽千树虬髯松，坐对两山虎头石。白云昼静豁岩扉，湿翠满阶生紫芝。瑶琴自奏涧湍响，银河直挂瀑泉飞。鼎垆存火烹铅汞，灵药成苗几时种。皓鹤翎梳雪翳林，碧桃花落霞飘洞。琳宫累阙想蓬莱，叠嶂连峰紫翠堆。丹光穿壁如红日，应有仙人骑鹤来。
鹤林诗
作者：刘纲
朝代：明
体裁：古风

鹤林羽士金门客，旧辟丹房鍊琼液。手栽千树虬髯松，坐对两山虎头石。白云书静豁岩扉，湿翠满阶生紫芝。瑶琴自奏涧湍响，银河直挂瀑泉飞。鼎炉存火烹铅汞，灵药成苗几时种。皓鹤梳翎雪翳林，碧桃花落霞飘洞。琳宫蕊阙想蓬莱，叠嶂连峰紫翠堆。丹光穿壁如红日，应有仙人骑鹤来。
香溪暮归
作者：刘绍基
朝代：明
体裁：七言绝句

晴来爽气蘸柴门，采药独行溪上原。归马别山山欲暮，万家灯火送黄昏。
坐白兆山房·其一
作者：刘绍恤
朝代：明
体裁：古风

平生抱微尚，终岁栖禅林。远彼尘市喧，眷此山水清。钟磬一以寂，有鸟嘤嘤鸣。乍听似弦歌，兴阑激哀音。出谷定何日，怆焉摧我心。
坐白兆山房·其三
作者：刘绍恤
朝代：明
体裁：古风

涓涓万珠泉，閒步行且至。忆彼沧浪儿，片言寓讽刺。长歌向山谷，胡用理繁吹。歌竟无复言，冥然有深契。饮水可乐饥，何必富与贵。
坐白兆山房·其二
作者：刘绍恤
朝代：明
体裁：古风

琴书有馀暇，僧侣相因依。陟彼桃花岩，胡然歇芳菲。春华浓且灼，一往宁复归。片石空嶙峋，日夕牛羊腓。陵谷不自保，浮云安所希。
坐白兆山房·其四
作者：刘绍恤
朝代：明
体裁：古风

猗猗谷中兰，馥馥日以芬。亭亭山上松，郁郁日以青。高台望何极，荒草相侵寻。云卧人已往，独留身后名。感兹长太息，陶陶自沉冥。
宿少林寺
作者：刘绍恤
朝代：明
体裁：七言律诗

万峰叠叠渐崚嶒，径入轘辕兴转增。黄叶满前犹作客，白云深处且依僧。中原月度三更夜，少室天开第一乘。试望高台甘露色，不妨重藉玉莲灯。
桃花岩
作者：刘绍恤
朝代：明
体裁：五言律诗

灵岩俯幽壑，传似武陵源。津远谁堪渡，蹊成自不言。径纡苍藓合，石险白云屯。未见开花日，千秋名独存。
游嵩少
作者：刘绍恤
朝代：明
体裁：五言排律

河洛呈天瑞，嵩高协地灵。云连平野白，日拥万峰青。应宿中为火，居方镇是星。上公崇秩祀，贝阙俨仪形。历代陈圭璧，层峦列障屏。瑶函开宝箓，绛节引雕軨。客有吹笙岭，僧留面壁亭。鹤能骖叱驭，石亦解谈经。玉井涵仙液，金壶注净瓶。丹砂因颂显，青鸟应时停。箕颍瓢无迹，浮丘洞自扃。柏犹称汉将，槐更肇秦庭。演法曾留偈，登封早勒铭。霓裳侵晚度，清梵夜深听。暮霭吟枫叶，朝霞覆茯苓。烟岚晴袅袅，花雨昼冥冥。月冷虚堂钵，风传高阁铃。十年尘外想，百念静中宁。倏尔超三界，悠然小四溟。采真疑汗漫，泛泛愧流萍。
凤凰台
作者：刘经
朝代：明
体裁：古风

崇台洧水滨，昔有凤凰集。朝阳不复鸣，荒基徒屹立。漠漠飞尘红，萋萋丰草碧。凤兮去不回，使我空叹息。
丽人
作者：刘绘
朝代：明
体裁：七言律诗

秦姬小字杜兰香，春艳妆成照杏梁。笑点山樱初摘绛，颦含翠羽半分黄。飞裙怕看蝉腰折，转扇惊闻凤曲长。指下慵弹碧玉调，眼前不见侍中郎。
元夕同杂宾里中观放烟火
作者：刘绘
朝代：明
体裁：古风

银汉低回度月华，琼钩宝柱绾灯纱。宛转萦烟随绣骑，徘徊照影逐香车。飞甍遥望如平乐，曲巷相逢似狭斜。百枝然火龙衔烛，七采络缨凤吐花。凤花龙烛光云陌，娈童艳女连歌席。荷盖亭亭葆羽翻，芝幢渺渺兰辉畐。鸳鸯阁上舞飞仙，翡翠屏前淹醉客。枞金叠鼓转层台，绛火银花映杂苔。乍见朱尘连雾卷，还看薰燧乱星回。赤熛忽掣金绳断，丹洞齐烘玉琐开。蟠空百丈灵虬绕，簇幔千行紫蝶来。紫蝶飞飞散帘箔，流萤的的穿高阁。电影迎前霹霹惊，瑶光缀后天花落。扶桑波上浴奔鲸，蕊珠树底翻丹鹤。毒瘴熏时解麝膏，残霞剪断飘芳藿。麝膏芳藿夜将阑，蔓延剧戏几回看。铁铗烬销歌曲转，铜荷溜滴舞衣单。鹊飞玄渚星河没，龙口流珠漏水寒。遥思内苑鳌山起，喷烟射火春宵里。千旗万队绕西城，地转天回连北里。豹脂熊髓照无休，宝炬轻烟散五侯。羽林宅畔龙媒集，虢国园中凤跸留。翠焰金砂长夜宴，火桂炮鸾拂曙收。鱼眼摇灯半明灭，虹梁霞缕黄昏彻。繁华富贵目前欢，却笑娲媓补天裂。可怜刘向只穷经，夜月春风不系情。翩翩公子尝相问，草阁囊萤误一生。
初春简喻大定之陈三公美并游春诸公
作者：刘绘
朝代：明
体裁：五言律诗

凌旦寻春处，莫言花未开。仙人碧玉馆，艳女紫云台。一醉连歌去，千金买笑回。风光已相待，数遣晓莺催。
春夜省内寓直
作者：刘绘
朝代：明

月转周庐映宿光，烟飘汉署引仙郎。初披御府黄门被，已接天衣侍女香。窗前钟报知长乐，户外铃悬是建章。银浦初飞披南馆，羽林宿卫周庐满。司隶陈兵入禁齐，相君留对归家晚。珠箔高褰动阁铃，金钥乍悬传漏板。虎观氤氲云半遮，龙池呜咽水全斜。澹澹碧天遥度雁，盈盈宫树暗藏鸦。露滴天街应亸柳，风回上苑想飞花。丞郎清切连华屋，夜深尚剪芸窗烛。起草谁为谏猎章，抽毫并和阳春曲。天长地久颂尧年，万国欢腾侍御筵。共道《韶》音博士奏，还闻珍膳大官传。惭愧小臣空食禄，明朝宴会赐金钱。